               IL-KUMMISSJONI EWROPEA
            Brussell, 6.9.2019
            COM(2019) 411 final
            2019/0192(COD)
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            li tipprevedi aktar assistenza makrofinanzjarja lir-Renju Ħaxemita tal-Ġordan
            {SWD(2019) 324 final}

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Raġunijiet u objettivi tal-proposta

                  F’dawn l-aħħar snin, l-ekonomija Ġordanjana ġiet affettwata b’mod sinifikanti minn inkwiet reġjonali, b’mod partikolari fil-pajjiżi ġirien tal-Iraq u s-Sirja. Dan l-inkwiet reġjonali ħalla impatt qawwi fuq id-dħul estern u dgħajjef il-finanzi pubbliċi. Anqas turiżmu u anqas influssi ta’ investiment dirett barrani (IDB), rotot tal-kummerċ imblukkati għal tmien snin u qtugħ ripetut fil-fluss tal-gass naturali mill-Eġittu, li wassal biex il-Ġordan jissostitwixxi l-importazzjonijiet tal-gass mill-Eġittu bi fjuwils aktar għaljin għall-ġenerazzjoni tal-elettriku, poġġew piż fuq it-tkabbir u kienu ta’ piż fuq il-pożizzjoni esterna u fiskali tal-Ġordan.

                  Il-konflitt Sirjan kellu impatt fuq il-Ġordan, mhux biss billi fixkel il-kummerċ ma’ u permezz tas-Sirja iżda wkoll billi kkawża influss ta’ madwar 1,3 miljun Sirjan rifuġjat (skont stimi mill-awtoritajiet Ġordanjani), li 660 330 minnhom huma rreġistrati mal-uffiċċju tal-Kummissarju Għoli tan-Nazzjonijiet Uniti għar-Refuġjati — UNHCR (data tal-4 ta’ Awwissu 2019). Dan l-influss kbir ta’ refuġjati Sirjani lejn il-Ġordan żied il-pressjoni fuq il-pożizzjoni fiskali, is-servizzi pubbliċi u l-infrastruttura tal-Ġordan.

                  Rispons ta’ politika ġeneralment xieraq u appoġġ internazzjonali fuq skala kbira għenu lill-pajjiż biex jippreserva l-istabbiltà makroekonomika u impedixxa lill-ekonomika milli tiċkien. Madankollu, l-ekonomija tal-Ġordan għadha vulnerabbli għax-xokkijiet esterni. It-tkabbir reali naqas għal 1,9 % fl-2018, l-aktar rata baxxa mill-1996. Il-qgħad żdied għal 19 % fil-bidu tal-2019 filwaqt li l-IDB naqas drastikament. Minkejja l-isforzi, il-konsolidazzjoni fiskali ma kinitx sostnuta bil-pass inizjalment ipprogrammat, minħabba tkabbir aktar baxx milli mistenni, li dgħajjef id-dħul mit-taxxa, u l-ġenerazzjoni ta’ telf mill-kumpanija tal-elettriku fin-nuqqas ta’ tariffi li jirriflettu l-ispejjeż. Id-dejn pubbliku bilkemm naqas u l-Ġordan għadu dipendenti fuq l-għajnuna barranija. Fil-fatt, il-Ġordan għadu qed jiffaċċja ħtiġijiet konsiderevoli ta’ finanzjament estern inklużi obbligi ta’ pagament fuq il-Eurobonds u self ieħor mis-suq estern li jsiru dovuti fl-2020-22. F’dan il-kuntest, l-appoġġ kontinwu mis-sħab internazzjonali tal-Ġordan jibqa’ essenzjali.

                  F’Awwissu 2016, il-Ġordan u l-Fond Monetarju Internazzjonali (FMI) qablu dwar Faċilità ta’ Fond Estiża (150 % tal-kwota) ta’ USD 723 miljun fuq tliet snin li reċentement ġiet estiża sa Marzu 2020. Dan il-programm segwa Arranġament ta’ Riżerva ta’ tliet snin (Stand-By Arrangement - SBA) bl-ammont ta’ USD 2 biljun (800 % tal-kwota) li ntlaħaq qbil dwaru f’Awwissu 2012 u li tlesta f’Awwissu 2015. Il-programmi tal-FMI ġew ikkumplimentati b’żewġ programmi ta’ Assistenza Makrofinanzjarja (Macro-Financial Assistance - MFA): l-MFA-I, b’ammont ta’ EUR 180 miljun f’self, li ġie adottat mill-koleġiżlaturi f’Diċembru 2013 u li spiċċa f’Ottubru 2015; u l-MFA-II, għal ammont ta’ EUR 200 miljun f’self, li ġie adottat mill-koleġiżlaturi f’Diċembru 2016, u li tlesta f’Lulju 2019.

                  Il-programmi tal-MFA kienu parti minn sforz usa’ mill-UE u minn donaturi internazzjonali oħra, maqbula fil-konferenza ta’ Londra “Supporting Syria and the region” f’Frar 2016, biex jgħin lill-Ġordan u lil pajjiżi oħra fir-reġjun jimmitigaw l-impatt ekonomiku u soċjali li jirriżulta mill-konflitti reġjonali u mill-preżenza ta’ għadd kbir ta’ refuġjati Sirjani. L-impenn internazzjonali lejn il-Ġordan ġie kkonfermat f’diversi okkażjonijiet sussegwenti, b’mod partikolari waqt il-Konferenza ta’ Brussell dwar “Supporting the Future of Syria” f’April 2017, il-Kunsill ta’ Assoċjazzjoni UE-Ġordan f’Lulju 2017 u l-Konferenza Brussell-II dwar “Supporting the Future of Syria” f’April 2018. Fil-Konferenza “London Initiative”, li saret f’Frar 2019, u fil-Konferenza Brussell-III li saret f’Marzu 2019, il-komunità internazzjonali u reġjonali tad-donaturi, inkluża l-UE, ikkonfermat mill-ġdid l-intenzjonijiet tagħha li tappoġġja l-isforzi tal-Ġordan biex jippreserva l-istabbiltà makroekonomika u jtejjeb il-prospetti ta’ tkabbir.

                  Fl-11 ta’ Lulju 2019, il-Ġordan għamel talba uffiċjali lill-Kummissjoni Ewropea għal assistenza makrofinanzjarja addizzjonali mill-UE fl-ammont ta’ EUR 500 miljun fi tliet pagamenti, kif antiċipat waqt il-Kunsill ta’ Assoċjazzjoni UE-Ġordan li sar fil-Lussemburgu fit-26 ta’ Ġunju 2019. L-assistenza tikkontribwixxi biex tkopri l-ħtiġijiet tal-finanzjament esterni tal-pajjiż u tappoġġja l-implimentazzjoni tar-riforma.

                  Fid-dawl ta’ din it-talba u tas-sitwazzjoni ekonomika fil-Ġordan Ukrajna, b’mod partikolari l-ħolqien ta’ ħtiġijiet addizzjonali ta’ finanzjament estern, il-Kummissjoni Ewropea qed tressaq lill-Parlament Ewropew u lill-Kunsill proposta biex tipprovdi aktar assistenza makrofinanzjarja (MFA) lill-Ġordan, abbażi tal-Artikolu 212 tat-TFUE, għal ammont sa EUR 500 miljun li tiġi pprovduta fil-forma ta’ self fuq terminu medju sa terminu twil f’żewġ pagamenti.

                  L-objettiv tal-MFA proposta huwa li l-Ġordan jiġi megħjun biex ikopri parti mill-ħtiġijiet finanzjarji esterni addizzjonali tiegħhu ta’ bejn l-2020 u l-2021, li jnaqqas il-bilanċ tal-pagament fuq terminu qasir tal-ekonomija kif ukoll il-vulnerabbiltajiet fiskali, u li tikkontribwixxi għas-sostennibbiltà tad-dejn. Barra minn hekk, l-assistenza tal-UE tipprovdi inċentivi biex jiżdiedu l-isforzi tar-riforma tal-Ġordan permezz ta’ Memorandum ta’ Qbil li jrid jiġi mifthiehem mal-awtoriajiet Ġordniżi, li jistabbilixxi pakkett adegwat ta’ miżuri li jappoġġjaw l-aġġustament ekonomiku u r-riformi strutturali. Dawn il-kundizzjonijiet ta’ politika jkunu konformi mal-impenji ta’ riforma meħuda mill-Ġordan fil-kuntest tal-Prijoritajiet tas-Sħubija bejn l-UE u l-Ġordan u strumenti oħra ta’ appoġġ tal-UE, kif ukoll il-programmi ta’ aġġustament maqbula mal-FMI u mal-Bank Dinji, u l-Matriċi ta’ Riforma u Tkabbir ta’ Ħames Snin ippreżentati fil-konferenza “London Initiative” f’Frar 2019.

                  Kif elaborat ulterjorment fid-Dokument ta’ Ħidma tal-Persunal tal-Kummissjoni li jakkumpanja din il-proposta, u abbażi, fost l-oħrajn, tal-valutazzjoni tas-sitwazzjoni politika magħmula b’mod konġunt mill-Kummissjoni u mis-Servizz Ewropew għall-Azzjoni Esterna (SEAE), il-Kummissjoni tqis li l-eżistenza ta’ lakuna fil-finanzjament estern fil-Ġordan, flimkien mal-kooperazzjoni tal-pajjiż mal-FMI taħt programm ta’ żborżament, tiġġustifika operazzjoni tal-MFA mill-perspettiva ekonomika, u li l-prekundizzjonijiet politiċi għall-operazzjoni tal-MFA proposta huwa ssodisfati.

                  Kuntest ġenerali

                  L-ekonomija tal-Ġordan kienet partikolarment affettwata mill-kunflitt fis-Sirja, li faqqa’ fl-2011. Wara perjodu ta’ tkabbir qawwi b’medja ta’ 6,2 % matul l-2001-2010, it-tkabbir tal-PDG tal-Ġordan iddeċellera għal medja ta’ 2,4% fl-2011-2018. Filwaqt li t-tnaqqis fir-ritmu ekonomiku jirrifletti d-dgħufijiet makroekonomiċi u strutturali li ilhom jeżistu fil-Ġordan, dan it-tnaqqis kien fil-biċċa l-kbira mbuttat minn sensiela ta’ xokkijiet esterni inkluż it-tfixkil ta’ rotot u ta’ swieq kruċjali tal-esportazzjoni mill-kunflitti reġjonali fit-tul, it-tnaqqis qawwi fl-IDB, l-ospitar ta’ għadd kbir ta’ refuġjati Sirjani (1,3 miljun skont l-istimi tal-awtoritajiet Ġordanjani li minnhom 660,330 huma rreġistrati mal-UNHCR) u ż-żieda fil-prezzijiet taż-żejt u tal-kostijiet tas-self li jirriflettu ż-żieda fir-rati tal-Fed.

                  Id-dgħufija tal-attività ekonomika kompliet fl-2018, hekk kif it-tkabbir reali tal-PDG naqas għal 1,9 % fl-2018 (minn 2,1 % fl-2017) li jimmarka l-aktar rata baxxa ta’ espansjoni mill-1996. B’mod pożittiv, l-influssi turistiċi u tal-esportazzjonijiet irkupraw xi ftit u żewġ punt tal-qsim tal-fruntieri mal-Iraq u mas-Sirja reġgħu nfetħu fl-2018. Fl-aħħar tliet xhur tal-2018, reġgħu bdew ukoll l-importazzjonijiet tal-gass bi prezz baxx mill-Eġittu. Madankollu, dawn l-iżviluppi għad iridu jittraduċu ruħhom f’ċifri ta’ tkabbir: fl-ewwel kwart tal-2019, il-PDG reali żdied b’2 %, essenzjalment baqa’ l-istess meta mqabbel mal-pass tas-snin reċenti.

                  F’dan l-isfond, il-qgħad żdied għal 19 % fl-ewwel  kwart tal-2019 minn 18,4 % fis-sena ta’ qabel, u dan jimmarka xejra sinifikanti ‘l fuq mill-2014, meta l-qgħad kien ta’ 12,9 %. Il-qgħad fost iż-żgħażagħ (38,5 %) u n-nisa (28,9 %) għadu għoli meta mqabbel mal-qgħad fost l-irġiel (16,4 %).

                  L-inflazzjoni telgħet għal 4,5 % fl-2018 (minn 3,3 % fi tmiem l-2017) li tirrifletti ż-żieda fil-prezzijiet taż-żejt matul il-biċċa l-kbira tal-2018 u ż-żieda fit-Taxxa Ġenerali fuq il-Bejgħ fuq diversi prodotti bażiċi li daħlet fis-seħħ f’Jannar. Madankollu, fl-ewwel erba’ xhur tal-2019 l-inflazzjoni mmoderat għal 0,6 % hekk kif l-effett taż-żidiet fit-taxxa xxejjen. Il-Bank Ċentrali tal-Ġordan żied ir-rata ta’ skont mill-ġdid f’seba’ passi minn 3,75 % għal 5,75 % bejn Frar 2017 u Diċembru 2018. Dan jirrifletti b’mod wiesa’ ż-żieda fir-rata tal-Fed, fil-dawl tar-rabta tad-Dinar Ġordanjan mad-dollaru Amerikan. Iċ-ċiklu ta’ ssikkar ħabat ma’ żieda gradwali iżda moderata fl-inflazzjoni, kif imsemmi qabel. F’Ġunju 2019, ir-rata ta’ tnaqqis mill-ġdid baqgħet l-istess (5,75 %) hekk kif l-inflazzjoni naqset u l-pressjonijiet tal-kambju, li baqgħu jippersistu fl-2018, naqsu. Madankollu, fil-kuntest tat-tieni rieżami tal-programm tal-FMI, l-awtoritajiet esprimew ir-rieda tagħhom li jissikkaw il-politika monetarja, jekk meħtieġ, biex jiżguraw li jintlaħqu l-miri tar-riżerva.

                  Il-Ġordan għamel progress sinifikanti fil-konsolidazzjoni tal-finanzi pubbliċi tiegħu f’dawn l-aħħar snin, iżda minħabba l-profil dgħajjef tat-tkabbir u n-nuqqas ta’ progress fl-indirizzar tat-telf tal-fornituri pubbliċi tal-elettriku u tal-provvista tal-ilma, dan il-progress ma setax jiġi sostnut fl-2018. Id-defiċit fiskali kumplessiv (inklużi l-għotjiet) żdied għal 3,3 % tal-PDG fl-2018 minn 2,2 % tal-PDG fl-2017. Id-defiċit tas-settur pubbliku kombinat — kejl fiskali li jqis il-bilanċ tan-NEPCO (il-fornitur pubbliku tal-elettriku) u tal-WAJ (l-Awtorità tal-Ilma tal-Ġordan) tela’ għal 4,3 % tal-PDG fl-2018 minn 2,9 % tal-PDG fl-2017, li jirrifletti ż-żieda fil-kost taż-żejt flimkien mal-fatt li t-tariffi ma jirriflettux il-kostijiet fis-setturi tal-elettriku u tal-ilma, ħaġa li tinkoraġġixxi l-konsum żejjed. Għall-2019, il-programm tal-FMI jipprevedi t-tnaqqis tad-defiċit fiskali u tad-defiċit tas-settur pubbliku kombinat għal 2,3 % u 2,6 % rispettivament. Fl-ewwel erba’ xhur tal-2019 id-defiċit fiskali naqas għal 3 % tal-PDG minn 3,8 % tal-PDG sena wara sena. Madankollu, id-dħul mit-taxxa naqas bi 1,4 % sena wara sena u dan iqajjem tħassib dwar l-eżekuzzjoni tal-baġit sa tmiem l-2019.

                  Fl-aħħar ta’ Marzu 2019, id-dejn pubbliku gross totali kien ta’ 94,4 % tal-PDG, li prattikament baqa’ l-istess kif kien fi tmiem l-2018. Id-dejn pubbliku estern kien ilaħħaq 39,4 % tal-PDG u 72 % minnu kien denominat f’USD, li d-Dinar tal-Ġordanjan huwa marbut miegħu. Filwaqt li l-livell għoli ta’ dejn pubbliku huwa sors ta’ vulnerabbiltà, il-FMI jiġġudika li huwa sostenibbli dment li l-pajjiż ikompli jwettaq l-aġġustament fiskali u r-riformi li jsaħħu t-tkabbir u li l-komunità internazzjonali u reġjonali tad-donaturi tkompli tipprovdi appoġġ sinifikanti lill-Ġordan, b’mod partikolari fil-forma ta’ għotjiet u finanzjament konċessjonali.

                  Fir-rigward tas-settur estern, id-defiċit fil-kont kurrenti tal-Ġordan naqas fl-2018 għal USD 2,9 biljun jew 7 % tal-PDG (10,3 % esklużi l-għotjiet) minn 10,5 % tal-PDG fl-istess perjodu fl-2017. Dan kien jirrifletti żieda moderata fl-esportazzjonijiet tal-prodotti (li żdiedu b’3,4 % f’termini ta’ valur), filwaqt li l-importazzjonijiet tal-prodotti naqsu (b’1,3 % f’termini ta’ valur). Fl-ewwel kwart tal-2019, l-esportazzjonijiet tal-prodotti kellhom prestazzjoni saħansitra aktar qawwija, u rreġistraw żieda ta’ 9,3 % f’termini ta’ valur, filwaqt li l-importazzjonijiet tal-prodotti naqsu b’3,2 % f’termini ta’ valur. Fl-istess perjodu, id-dħul mit-turiżmu żdied b’6,1 % sena wara sena filwaqt li r-rimessi żdiedu biss b’mod marġinali.

                  L-investimenti diretti barranin (IDB) waqgħu għal USD 959 miljun fl-2018 (2,2 % tal-PDG), tnaqqis ta’ 52 % f’termini ta’ dollaru Amerikan meta mqabbel mal-2017. Dan kien l-influss nett tal-IDB l-aktar baxx mill-2003 ‘l hawn. Din ix-xejra ’l isfel hija konsistenti mal-fatt li l-IDB ilu żmien jiddgħajjef (bħala sehem mill-PDG) minn meta beda l-kunflitt Sirjan: minn medja ta’ 12,7 % fl-2005-2010 għal 4,5 % fl-2011-2018. Il-kunflitt reġjonali, li bblokka r-rotot tal-kummerċ għal tmien snin, it-tnaqqis fir-ritmu ekonomiku fil-pajjiżi tal-Golf, li huwa fejn jinsabu l-investituri ewlenin tal-Ġordan, iżda wkoll id-dgħjufijiet strutturali tal-pajjiż, bħalma huma s-swieq riġidi tax-xogħol, ir-restrizzjonijiet fuq l-investituri barranin u l-ispejjeż għoljin tan-negozju, ikkontribwew għat-tnaqqis fl-influssi tal-IDB.

                  It-tnaqqis fl-IDB ħoloq aktar pressjonijiet fuq il-kont kapitali u finanzjarju , kif għamel ukoll it-tnaqqis fis-self pubbliku minn madwar USD 1 biljun fl-2017 għal inqas minn USD 500 miljun fl-2018. Dawn il-pressjonijiet ikkontribwew għal tnaqqis imdaqqas tal-assi barranin netti tal-banek kummerċjali (b’madwar USD 900 miljun) fl-2018, parzjalment ikkawżati minn politika monetarja aktar stretta fil-pajjiżi ġirien u mill-instabbiltà politika fil-Ġordan f’nofs l-2018 (meta l-ex Prim Ministru Mulki rriżenja b’reazzjoni għall-iskuntentizza pubblika, b’mod partikolari dwar il-pjanijiet tar-riforma tat-taxxa). Min-naħa l-oħra, influss nett żgħir ta’ USD 41 miljun f’investimenti fil-portafolli privati fl-2018 (meta mqabbel ma’ fluss kbir ta’ ħruġ fl-2017), kif ukoll żieda konsiderevoli ta’ madwar USD 600 miljun f’investimenti oħra appoġġaw il-kont kapitali u finanzjarju fl-2018.

                  Il-livell attwali ta’ riżervi — li kien ta’ USD 13,2 biljun (jew 7,1 xhur ta’ importazzjonijiet) fl-aħħar ta’ April 2019 — għandu jiżdied biex il-pajjiż isir aktar reżiljenti għall-fatturi msemmija hawn fuq. Dan huwa partikolarment importanti minħabba l-vulnerabbiltà tal-pożizzjoni esterna, ir-riskji kbar mill-kunflitti reġjonali jew mit-tensjonijiet ġeopolitiċi, ir-rabta tar-rata tal-kambju u l-iskopertura għax-xokkijiet fil-prezzijiet taż-żejt.

                  Minkejja l-iżviluppi favorevoli fl-esportazzjonijiet u fit-turiżmu, għad fadal għadd ta’ vulnerabbiltajiet makroekonomiċi. Il-pajjiż għadu qed jopera f’ambjent ekonomiku diffiċli milqut mill-kunflitt reġjonali fit-tul, mill-ospitar tar-refuġjati Sirjani, mill-interruzzjoni jew mill-irkupru bil-mod tas-swieq kritiċi tal-esportazzjoni u mill-waqgħa qawwija fl-IDB. B’riżultat ta’ dan, it-tkabbir ekonomiku baqa’ f’livelli baxxi ħafna, insuffiċjenti biex jitnaqqas il-qgħad għoli. Kif ġara fl-2018, il-pass tal-aġġustament fiskali futur jista’ jkun aktar baxx milli previst jekk it-tkabbir jiddgħajjef aktar u l-Ġordan jonqos milli jimmobilizza dħul mit-taxxa permezz tal-ġlieda kontra l-evażjoni tat-taxxa u billi jżid il-kapaċità tal-amministrazzjoni tat-taxxa. L-istess jista’ jiġri jekk il-Ġordan ma jagħmilx b’mod effettiv ir-ristrutturar tal-kumpaniji tal-Istat li qed jagħmlu telf (dawk tal-elettriku u tal-ilma), li jżidu mad-defiċit tal-amministrazzjoni pubblika. Minbarra r-riskji msemmija hawn fuq, il-kostijiet tas-self tal-Eurobonds huma ogħla meta mqabbla mal-kost tal-Eurobonds tal-Ġordan li se jimmaturaw fis-snin li ġejjin (li ħafna minnhom kienu ggarantiti mill-Istati Uniti), u dan irendi għali t-tiġdid tal-bonds . Għar-raġunijiet ta’ hawn fuq, il-projezzjoni attwali għat-tnaqqis tad-dejn pubbliku għal 83,7 % sal-2024 tibqa’ fraġli u tiddependi fuq is-suċċess tal-aġġustament fiskali u tar-riformi li jsaħħu t-tkabbir li l-awtoritajiet impenjaw ruħhom li jagħmlu, kif ukoll fuq l-abbiltà tagħhom li jkomplu jattiraw donaturi mdaqqsa u finanzjament mis-suq. Ir-riżervi għadhom taħt l-istandards ta’ adegwatezza tal-FMI u jistgħu jerġgħu jiġu taħt aktar pressjoni bejn l-2020 u l-2021, meta l-pajjiż huwa mistenni li jagħmel madwar USD 3,1 biljun f’pagamenti (imgħax u prinċipal) fuq id-dejn estern sovran u fuq l-Eurobonds. F’dan il-kuntest jidher li huwa meħtieġ riforniment addizzjonali tar-riżervi internazzjonali tal-Ġordan, u l-MFA addizzjonali tal-UE tista’ tappoġġja b’mod utli dan l-isforz, kemm direttament (permezz tal-iżborżi tagħha) kif ukoll indirettament (bħala katalist għall-influssi ta’ kapital privat u billi joħloq kunfidenza fil-munita lokali).

                  Bħala konklużjoni, l-ekonomija tal-Ġordan għadha fraġli bi ħtiġijiet finanzjarji esterni sostanzjali u skoperta għal għadd ta’ vulnerabbiltajiet. F’dan il-kuntest, l-appoġġ kontinwu mill-FMI u mis-sħab internazzjonali tal-Ġordan, fosthom l-UE, jibqa’ essenzjali.

               •Konsistenza mad-dispożizzjonijiet eżistenti fil-qasam ta’ politika

                  L-MFA ngħatat lill-Ġordan skont żewġ deċiżjonijiet separati:

               –Deċiżjoni Nru 1351/2013/UE tal-Parlament Ewropew u tal-Kunsill tal-11 ta’ Diċembru 2013 li tipprovdi assistenza makrofinanzjarja lir-Renju Ħaxemita tal-Ġordan
                  1

               –Deċiżjoni (UE) 2371/2016 tal-Parlament Ewropew u tal-Kunsill tal-14 ta' Diċembru 2016 li tipprevedi assistenza makrofinanzjarja lir-Renju Ħaxemita tal-Ġordan
                  2

                  Billi dawn iż-żewġ operazzjonijiet ġew żborżati kompletament, hija meħtieġa Deċiżjoni ġdida qabel ma jkun jista’ jitkompla l-appoġġ tal-MFA mill-UE lill-Ġordan.

               •Konsistenza ma’ politiki oħra tal-Unjoni

                  L-MFA proposta hija konsistenti mal-impenn tal-UE li tappoġġja s-sitwazzjoni ekonomika u politika tal-Ġordan. Din hija konsistenti mal-prinċipji li jirregolaw l-użu tal-istrument tal-MFA, inkluż il-karatteristiċi eċċezzjonali tiegħu, il-prekundizzjonijiet politiċi, il-komplimentarità, il-kundizzjonalità u d-dixxiplina finanzjarja.

                  L-MFA proposta hija konformi mal-objettivi tal-Politika Ewropea tal-Viċinat (PEV). Hija tikkontribwixxi biex tappoġġja l-objettivi tal-Unjoni Ewropea ta’ stabbiltà u żvilupp ekonomiku fil-Ġordan u b’mod aktar ġenerali, reżiljenza fil-viċinat tan-Nofsinhar tal-Ewropa. Billi tappoġġa l-isforzi tal-awtoritajiet biex jistabbilixxu qafas makroekonomiku stabbli u jimplimentaw riformi strutturali ambizzjużi, l-operazzjoni proposta ssaħħaħ il-valur miżjud tal-involviment kumplessiv tal-UE fil-Ġordan. Ittejjeb ukoll l-effikaċja ta’ forom oħra ta’ assistenza finanzjarja mill-UE lill-pajjiż — inklużi operazzjonijiet ta’ appoġġ baġitarju u għotjiet disponibbli permezz ta’ strumenti finanzjarji esterni taħt il-qafas finanzjarju pluriennali attwali għall-2014–2020. L-MFA proposta se tkun ukoll parti integrali mill-appoġġ internazzjonali kumplessiv għall-Ġordan, inkluż reazzjoni għall-kriżi Sirjana, u se tkompli tikkumplimenta l-assistenza pprovduta minn donaturi multilaterali u bilaterali oħrajn.

                  Il-Ġordan huwa sieħeb ewlieni tal-UE minħabba r-rwol importanti tiegħu fil-promozzjoni tal-istabbiltà u tat-tolleranza bejn ir-reliġjonijiet fil-Lvant Nofsani iżda wkoll minħabba l-ospitalità li qed ikompli jipprovdi lil 1,3 miljun Sirjan (li 660 330 minnhom huma rreġistrati mal-UNHCR). L-UE u l-Ġordan għandhom sħubija b’saħħitha f’ħafna setturi u ntrabtu permezz ta’ Ftehim ta’ Assoċjazzjoni li daħal fis-seħħ f’Mejju 2002. F’konformità mal-Politika Ewropea tal-Viċinat riveduta, l-UE u l-Ġordan adottaw fl-2016 il-Prijoritajiet tas-Sħubija bejn l-UE u l-Ġordan (li f’dak iż-żmien kienu jinkludu l-Patt bejn l-UE u l-Ġordan). F’Diċembru 2018, il-Prijoritajiet tas-Sħubija bejn l-UE u l-Ġordan ġew estiżi b’sentejn oħra biex ikopru l-2016-2020.

                  Il-kooperazzjoni taħt il-Prijoritajiet tas-Sħubija hija bbażata fuq tliet objettivi li jsaħħu lil xulxin b’mod reċiproku: i) l-istabbiltà makroekonomika u t-tkabbir sostenibbli u bbażat fuq l-għarfien; ii) it-tisħiħ tal-governanza demokratika, tal-istat tad-dritt u tad-drittijiet tal-bniedem; u iii) l-istabbiltà u s-sigurtà reġjonali, inkluż il-ġlieda kontra t-terroriżmu. Teżiti wkoll kooperazzjoni dwar kwistjonijiet trasversali bħall-migrazzjoni u l-mobilità kif ukoll l-inklużjoni ekonomika, soċjali u politika ta’ gruppi vulnerabbli, inklużi ż-żgħażagħ u n-nisa.

                  Ir-relazzjonijiet kummerċjali bejn l-UE u l-Ġordan huma rregolati mill-Ftehim ta’ Assoċjazzjoni. Dan il-ftehim stabbilixxa Żona ta’ Kummerċ Ħieles li tiftaħ il-kummerċ bidirezzjonali tal-prodotti bejn l-UE u l-Ġordan. F’Lulju 2016, l-UE u l-Ġordan qablu li jagħmlu r-regoli jew l-oriġini li l-esportaturi Ġordanjani jużaw fil-kummerċ tagħhom mal-UE aktar flessibbli. Iż-żewġ naħat rieżaminaw u tejbu din l-inizjattiva f’Diċembru 2018. L-UE hija l-ewwel sieħeb kummerċjali tal-Ġordan, u rrappreżentat 17,1 % (f’termini ta’ valur) tal-kummerċ totali tal-Ġordan fl-2018. L-esportazzjonijiet Ġordanjani lejn l-UE ammontaw għal EUR 300 miljun fl-2018 filwaqt li l-importazzjonijiet mill-UE ammontaw għal EUR 3,6 biljun (f’termini ta’ valur).

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-bażi ġuridika għal din il-proposta hija l-Artikolu 212 tat-TFUE.

               •Sussidjarjetà (għall-kompetenza mhux esklużiva)

               Il-prinċipju tas-sussidjarjetà japplika peress li l-objettivi tar-restawr tal-istabbiltà makroekonomika ta’ terminu qasir fil-Ġordan ma jistgħux jintlaħqu biżżejjed mill-Istati Membri waħedhom u jistgħu għalhekk jintlaħqu aħjar mill-Unjoni Ewropea. Ir-raġunijiet ewlenin huma r-restrizzjonijiet baġitarji ffaċċjati fil-livell nazzjonali u l-ħtieġa għal koordinazzjoni b’saħħitha tad-donaturi sabiex l-iskala u l-effikaċja tal-assistenza jiġu massimizzati kemm jista' jkun.

               •Proporzjonalità

               Il-proposta hija konformi mal-prinċipju tal-proporzjonalità: hija tillimita ruħha għall-minimu meħtieġ sabiex jintlaħqu l-objettivi tal-istabbiltà makroekonomika fuq terminu qasir u ma tmurx lil hinn minn dak li huwa meħtieġ għal dak l-iskop.

               Kif identifikat mill-Kummissjoni abbażi tal-istimi tal-FMI fil-kuntest tal-Faċilità ta' Fond Estiża, l-ammont tal-assistenza jikkorrispondi għal madwar 9,7 % tad-diskrepanza finanzjarja residwa stmata għall-perjodu 2020-2021. Dan l-impenn sinifikanti huwa ġġustifikat: mill-importanza politika tal-Ġordan għall-istabbiltà fil-Viċinat Ewropew; mill-assoċjazzjoni politika u mill-integrazzjoni ekonomika tal-pajjiż mal-UE, kif jidher mill-Ftehim ta’ Assoċjazzjoni bejn iż-żewġ naħat li daħal fis-seħħ fl-1 ta’ Mejju 2002; kif ukoll is-sitwazzjoni ekonomika diffiċli li l-Ġordan għadu qed jiffaċċja, b’mod partikolari bħala riżultat tal-kunflitti fis-Sirja u fl-Iraq u mill-preżenza ta’ għadd kbir ta’ Sirjani fil-pajjiż.

               •Għażla tal-istrument

               Il-finanzjament jew l-assistenza teknika għall-proġetti mhux se jkunu adattati biex jindirizzaw l-objettivi makroekonomiċi. Il-valur miżjud ewlieni tal-MFA, meta mqabbla ma’ strumenti oħrajn tal-UE, huwa li din l-assistenza ttaffi r-restrizzjoni finanzjarja esterna b’mod rapidu u tgħin sabiex jinħoloq qafas makroekonomiku stabbli, inkluż billi tippromwovi bilanċ tal-pagamenti u sitwazzjoni baġitarja sostenibbli, kif ukoll qafas xieraq għar-riformi strutturali. Billi tgħin biex jiġi stabbilit qafas xieraq għall-politiki makroekonomiċi u strutturali, l-MFA tista’ żżid l-effikaċja tal-azzjonijiet iffinanzjati fil-Ġordan minn strumenti finanzjarji oħrajn tal-UE li jkunu ffokati aktar mill-qrib.

               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Evalwazzjonijiet ex post/kontrolli tal-idoneità tal-leġiżlazzjoni eżistenti

                  Il-proposta tal-Kummissjoni għal MFA tibni fuq it-tagħlimiet meħuda minn evalwazzjonijiet ex-post imwettqa fuq operazzjonijiet tal-passat fil-viċinat tal-UE, b’mod partikolari fuq l-evalwazzjoni ex post tal-operazzjoni MFA-I ipprovduta lill-Ġordan fl-2015 li kienet irregolata bid-Deċiżjoni 1351/2013/UE tal-Parlament Ewropew u tal-Kunsill tal-11 ta’ Diċembru 2013
                     3
                  .

                  Din l-evalwazzjoni ex post
                     4
                   ikkonkludiet li l-programm MFA-I laħaq l-objettivi tiegħu. Id-disinn tiegħu kien rilevanti għall-isfidi ekonomiċi tal-Ġordan, filwaqt li kkontribwixxa sostanzjalment għall-istabbilizzazzjoni effettiva tal-pożizzjoni finanzjarja esterna u fiskali tal-Ġordan. Il-programm kellu valur miżjud konsiderevoli għall-UE billi appoġġa l-istabbiltà makroekonomika f’pajjiż sieħeb ġar u mmitiga l-impatt tal-kriżi tar-refuġjati. Kien imfassal u implimentat b’mod koerenti ma’ politiki jew strumenti oħra tal-UE. Il-programm kellu wkoll impatt soċjali pożittiv filwaqt li ta kontribut qawwi fir-rigward tas-sostenibbiltà tad-dejn pubbliku billi offra kundizzjonijiet ta’ finanzjament estremament favorevoli.

               •Konsultazzjonijiet mal-partijiet ikkonċernati

               Fit-tħejjija ta’ din il-proposta għal MFA, is-servizzi tal-Kummissjoni kienu f’kuntatt regolari mal-awtoritajiet tal-Ġordan, sabiex titrawwem is-sjieda tal-Ġordan għal dan il-programm. Barra minn hekk, peress li l-MFA tingħata bħala parti integrali mill-appoġġ internazzjonali għall-istabbilizzazzjoni ekonomika tal-Ġordan, il-Kummissjoni kkonsultat ukoll mas-sħab internazzjonali tal-Ġordan bħall-Fond Monetarju Internazzjonali u l-Bank Dinji, li qed jappoġġjaw lill-pajjiż permezz ta’ programmi ta’ finanzjament konsiderevoli.

               •Ġbir u użu tal-għarfien espert

               Twettqet Valutazzjoni Operazzjonali mill-Kummissjoni li tivverifika l-kwalità u l-affidabilità taċ-ċirkwiti finanzjarji pubbliċi u tal-proċeduri amministrattivi tal-Ġordan bl-assistenza ta’ esperti esterni, u tħejja rapport finali f'Settembru 2016. Fl-ewwel kwart tal-2020, huwa mistenni li titwettaq Valutazzjoni Operazzjonali ġdida biex tirrifletti l-iżviluppi riċenti.

               •Valutazzjoni tal-impatt

               L-assistenza makrofinanzjarja tal-UE hija strument ta’ emerġenza eċċezzjonali li għandu l-għan li jindirizza d-diffikultajiet kritiċi għall-pagament tal-bilanċ f’pajjiżi terzi. Għalhekk, din il-proposta tal-MFA hija eżentata mill-ħtieġa li titwettaq Valutazzjoni tal-Impatt skont il-Linji Gwida ta' Regolamentazzjoni Aħjar tal-Kummissjoni (SWD(2015)111 final) billi hemm prijorità politika li wieħed jimxi 'l quddiem b’rata mgħaġġla f’din is-sitwazzjoni ta’ emerġenza li teħtieġ rispons rapidu.

               L-MFA se tgħin biex jittaffew il-ħtiġijiet finanzjarji fuq terminu qasir tal-Ġordan. Il-programm ta’ aġġustament u ta’ riforma ekonomiċi marbut mal-programm, li jibni fuq il-matriċi ta’ ħames snin ta’ tkabbir u ta’ riforma tal-gvern tal-Ġordan, se jikkontribwixxi biex jinħoloq qafas makroekonomiku stabbli u biex jiġu implimentati riformi strutturali ambizzjużi li jtejbu l-prospetti tat-tkabbir u l-ħolqien tal-impjiegi. Il-finanzjament mill-MFA se jgħin ukoll lill-pajjiż benefiċjarju jagħmel l-aġġustament ekonomiku meħtieġ inqas aħrax u f’daqqa, meta mqabbel ma’ xenarju alternattiv mingħajr għajnuna finanzjarja esterna. B’dan il-mod jgħin biex itaffi l-impatt soċjali tal-aġġustament u jiġu evitati l-effetti negattivi tal-kriżi li l-pajjiż għaddej minnha. Billi jipprovdi finanzjament fit-tul fuq termini konċessjonali ferm u jappoġġja r-riformi, il-programm tal-MFA se jikkontribwixxi biex ikompli l-aġġustament fiskali, itejjeb is-sostenibbiltà tad-dejn tal-Ġordan u joħloq l-ispazju fiskali meħtieġ biex jippreserva l-infiq soċjali meħtieġ minħabba l-pressjonijiet ekonomiċi u soċjali persistenti li jirriżultaw mill-kuntest reġjonali diffiċli, inkluż il-preżenza ta’ madwar 1,3 miljun Sirjan skont l-istimi tal-awtoritajiet Ġordanjani (li 660 330 minnhom kienu rreġistrati mal-UNHCR f’Awwissu 2019). Barra minn hekk, permezz tal-kundizzjonalità politika mmirata, l-MFA tgħin biex jinħolqu l-kundizzjonijiet għal tkabbir aktar ibbilanċjat, sostenibbli u inklużiv bi protezzjoni soċjali adegwata.

               4.IMPLIKAZZJONIJIET BAĠITARJI

               L-assistenza ppjanata tingħata f’forma ta’ self u jenħtieġ li tkun iffinanzjata permezz ta’ operazzjonijiet ta’ teħid b'self li l-Kummissjoni se twettaq f’isem l-UE. L-ispejjeż baġitarji tal-assistenza se jikkorrispondu mal-proviżjonament, b’rata ta’ 9 %, tal-ammonti żborżati fil-fond ta’ Garanzija għal self estern tal-UE, mil-linja baġitarja 01 03 06 (“Proviżjonament tal-Fond ta’ Garanzija”)
                  5
               .

               Jekk wieħed jassumi li l-ewwel żewġ żborżi ta' self se jsiru fl-2020 b'ammont totali ta' EUR 300 miljun u t-tielet żborż ta' self se jsir fl-2021 b'ammont ta’ EUR 200 miljun, u skont ir-regoli li jirregolaw il-mekkaniżmu tal-fond ta’ garanzija, il-proviżjonament korrispondenti se jiddaħħal fil-baġits tal-2022 (EUR 27 miljun) u tal-2023 (EUR 18-il miljun).

               Il-Kummissjoni tivvaluta li l-impatt baġitarju tal-operazzjoni proposta tal-MFA għall-Ġordan jista’ jiġi akkomodat fil-proposta tal-Kummissjoni għall-QFP li jmiss.

               5.ELEMENTI OĦRA

               •Pjanijiet ta’ implimentazzjoni u arranġamenti għall-monitoraġġ, l-evalwazzjoni u r-rappurtar

               L-Unjoni Ewropea se tagħmel l-MFA disponibbli għall-Ġordan b’ammont totali sa EUR 500 miljun, ipprovduta f’forma ta’ selfiet b’terminu minn medju sa twil, li se tikkontribbwixxi biex jiġu koperti l-ħtiġijiet ta’ finanzjament esterni residwi tal-2020-21 tal-Ġordan. L-assistenza hija ppjanata li tiġi żborżjata fi tliet pagamenti ta’ self. L-iżborż tal-ewwel pagament huwa mistenni li jsir lejn Ġunju 2020. It-tieni u t-tielet pagamenti jistgħu jiġu żborżati fir-raba’ kwart tal-2020 u fit-tieni kwart tal-2021 dment li l-miżuri ta’ politika marbuta ma’ kull pagament ikunu ġew implimentati fil-waqt.

               L-assistenza se tkun ġestita mill-Kummissjoni. Japplikaw dispożizzjonijiet speċifiċi dwar il-prevenzjoni tal-frodi u ta’ irregolaritajiet oħrajn, b’mod konsistenti mar-Regolament Finanzjarju.

               Il-Kummissjoni u l-awtoritajiet tal-Ġordan se jaqblu dwar Memorandum ta’ Qbil li jistipula l-miżuri ta’ riforma strutturali assoċjati mal-operazzjoni tal-MFA proposta, inklużi aspetti ta’ żmien u sekwenzjar. Barra minn hekk, kif jiġri normalment f’każ ta’ MFA, l-iżborżi jkunu fost l-oħrajn jiddependu fuq rieżamijiet sodisfaċenti taħt il-programm tal-FMI u l-ġbid kontinwat mill-Ġordan ta’ fondi mill-FMI.

               Il-proposta tinkludi klawżola ta' estinzjoni. L-MFA proposta ssir disponibbli għal sentejn u nofs, li jibdew mill-ewwel jum wara d-dħul fis-seħħ tal-Memorandum ta’ Qbil.

               Il-Kummissjoni se tirrapporta kull sena lill-Parlament Ewropew u lill-Kunsill dwar l-implimentazzjoni ta’ din id-Deċiżjoni fis-sena ta’ qabel. Barra minn hekk, it-twettiq tal-objettivi tal-assistenza se jiġi vvalutat mill-Kummissjoni, inkluż fil-kuntest ta’ evalwazzjoni ex-post li l-Kummissjoni se tippreżenta lill-Parlament Ewropew u lill-Kunsill sa mhux aktar tard minn sentejn wara l-iskadenza tal-perjodu ta’ disponibbiltà tal-assistenza.

               It-test ta’ din il-proposta huwa konsistenti mat-test tad-Deċiżjonijiet preċedenti tal-MFA kif approvat mill-Parlament Ewropew u mill-Kunsill f’dawn l-aħħar snin.

               2019/0192 (COD)

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               li tipprevedi aktar assistenza makrofinanzjarja lir-Renju Ħaxemita tal-Ġordan

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 212 (2) tiegħu,

               Wara li kkunsidraw il-proposta mill-Kummissjoni Ewropea,

               Wara li l-abbozz tal-att leġiżlattiv intbagħat lill-parlamenti nazzjonali,

               Filwaqt li jaġixxu skont il-proċedura leġiżlattiva ordinarja,

               Billi:

               (1)Ir-relazzjonijiet bejn l-Unjoni Ewropea (“l-Unjoni”) u r-Renju Ħaxemita tal-Ġordan (“il-Ġordan”) qegħdin jiżviluppaw fi ħdan il-qafas tal-Politika Ewropea tal-Viċinat (PEV). Il-Ġordan iffirma il-Ftehim ta' Assoċjazzjoni mal-Unjoni fl-24 ta' Novembru 1997, li daħal fis-seħħ fl-1 ta' Mejju 2002. Skont il-Ftehim ta’ Assoċjazzjoni, l-Unjoni u l-Ġordan gradwalment stabbilew Żona ta’ Kummerċ Ħieles matul perjodu tranżizzjonali ta’ 12-il sena. Barra minn hekk, fl-2007 daħal fis-seħħ ftehim dwar aktar liberalizzazzjoni ta’ prodotti agrikoli. Fl-2010, ġiet miftiehma sħubija ta' Status Avvanzat bejn l-UE u l-Ġordan li tinvolvi oqsma usa' ta' kooperazzjoni. Il-protokoll dwar Mekkaniżmi għas-Soluzzjoni tat-Tilwim għall-kummerċ bejn l-UE u l-Ġordan inizjalat f'Diċembru 2009 daħal fis-seħħ fl-1 ta' Lulju 2011. Id-djalogu politiku u l-kooperazzjoni ekonomika bilaterali ġew żviluppati aktar fil-qafas tal-Ftehim ta’ Assoċjazzjoni, tal-Prijoritajiet tas-Sħubija UE-Ġordan u tal-Qafas ta’ Appoġġ Uniku adottati għall-2017–2020.

               (2)Fl-2011, il-Ġordan beda għadd ta’ riformi politiċi biex tissaħħaħ id-demokrazija parlamentari u l-istat tad-dritt. Twaqqfu Qorti Kostituzzjonali u Kummissjoni Elettorali Indipendenti u l-Parlament tal-Ġordan għadda għadd ta’ liġijiet ewlenin, inkluż l-Att Elettorali u l-Att tal-Partiti Politiċi kif ukoll liġijiet dwar id-deċentralizzazzjoni u l-muniċipalitajiet. Sar titjib leġiżlattiv fejn jidħlu l-indipendenza tal-ġudikatura u d-drittijiet tan-nisa.

               (3)L-ekonomija tal-Ġordan sofriet b'mod sinifikanti mill-konflitti fit-tul, b'mod partikolari fil-pajjiżi ġirien tal-Iraq u s-Sirja. Dan l-inkwiet reġjonali ħalla impatt qawwi fuq id-dħul estern u dgħajjef il-finanzi pubbliċi. L-influssi tat-turiżmu u tal-investiment dirett barrani ġew affettwati b’mod negattiv, u r-rotot tal-kummerċ baqgħu mblukkati għal perjodi twal. B’mod separat, il-fluss tal-gass naturali mill-Eġittu kien mfixkel għal diversi snin, u dan wassal għal ħtieġa li tiġi akkwistat enerġija minn sorsi alternattivi bi prezz ogħla. Barra minn hekk, l-ekonomija tal-Ġordan kienet milquta minn influss kbir ta' refuġjati Sirjani, li żied il-pressjoni fuq il-pożizzjoni fiskali tiegħu, fuq is-servizzi pubbliċi u fuq l-infrastruttura.

               (4)F’Awwissu 2016, l-awtoritajiet tal-Ġordan u l-FMI qablu dwar it-tieni programm ta’ aġġustament ekonomiku appoġġat b’Faċilità ta’ Fond Estiża (Extended Fund Facility - EFF) ta’ tliet snin fl-ammont ta’ USD 723 miljun, li segwiet Arranġament ta’ Riżerva ta’ USD 2 biljun ta’ tliet snin mill-2012 sal-2015. F’Mejju 2019, il-programm tal-EFF ġie estiż sa Marzu 2020.

               (5)F’Diċembru 2016, l-Unjoni adottat
                  6
                it-tieni programm ta’ assistenza makrofinanzjarja (MFA-II) ta’ EUR 200 miljun fil-forma ta’ self, bi tweġiba għal talba mill-Ġordan f’Marzu 2016 u wara li tlesta l-ewwel programm tal-MFA ta’ EUR 180 miljun implimentat fl-2015. L-MFA-II ġiet b’segwitu għall-impenn li ġie espress fil-konferenza “Supporting Syria and the Region”, li saret f'Londra fl-4 ta' Frar 2016, fejn l-Unjoni wiegħdet EUR 2,39 biljun fl-2016-2017 f'appoġġ finanzjarju għall-pajjiżi l-aktar milquta mill-kriżi tar-rifuġjati, inkluż il-Ġordan. Il-Memorandum ta' Qbil li jiddefinixxi l-kondizzjonijiet ta' politika relatati mal-MFA-II daħal fis-seħħ fid-19 ta' Settembru 2017. L-ewwel pagament tal-MFA-II ġie rilaxxat fis-17 ta’ Ottubru 2017 u t-tieni pagament fil-21 ta’ Ġunju 2019, wara l-implimentazzjoni tal-miżuri ta’ politika miftiehma.

               (6)Id-Deċiżjoni għall-MFA-II, kif adottata mill-koleġiżlaturi f’Diċembru 2016, kienet tinkludi Dikjarazzjoni Konġunta mill-Parlament Ewropew, mill-Kunsill u mill-Kummissjoni li fiha l-Kummissjoni, fid-dawl tal-isfidi fiskali u taċ-ċirkostanzi straordinarji li qed jiffaċċja l-Ġordan minħabba li qed jospita għadd kbir ta’ Sirjani (1,3 miljun skont l-awtoritajiet Ġordanjani), impenjat ruħha li tippreżenta, jekk ikun xieraq, proposta ġdida għall-estensjoni u ż-żieda tal-MFA lill-Ġordan, mat-tlestija b’suċċess tat-tieni MFA u dment ikunu ssodisfati l-prekundizzjonijiet tas-soltu għal dan it-tip ta’ assistenza, inkluża valutazzjoni aġġornata mill-Kummissjoni tal-ħtiġijiet ta’ finanzjament estern tal-Ġordan.

               (7)Fl-2017-2019, l-instabbiltà twila reġjonali, l-iskopertura kbira għall-fluttwazzjoni fil-prezzijiet taż-żejt u ż-żieda fil-kostijiet tas-self għas-swieq emerġenti mad-dinja kollha baqgħu jkunu ta’ piż fuq l-ekonomija Ġordanjana. B’riżultat ta’ dan, it-tkabbir ekonomiku naqas għal darb’ oħra, il-qgħad żdied b’mod sinifikanti, il-ġbir tad-dħul mit-taxxa naqas u tfaċċaw ħtiġijiet ġodda ta’ finanzjament fiskali u estern.

               (8)F’dan il-kuntest diffiċli, l-Unjoni u l-komunità internazzjonali reħgħu esprimew l-impenn li jappoġġja lill-Ġordan f’diversi okkażjonijiet sussegwenti, b’mod partikolari waqt il-Konferenza ta’ Brussell dwar “Supporting the Future of Syria” f’April 2017, fil-Kunsill ta’ Assoċjazzjoni UE-Ġordan f’Lulju 2017 u fil-Konferenza Brussell-II dwar “Supporting the Future of Syria” f’April 2018. Fil-Konferenza “London Initiative”, li saret f’Frar 2019, u fil-Konferenza Brussell-III li saret f’Marzu 2019, il-komunità internazzjonali u reġjonali tad-donaturi, inkluża l-UE, ikkonfermat mill-ġdid l-intenzjonijiet tagħha li tappoġġja l-isforzi tal-Ġordan biex jippreserva l-istabbiltà makroekonomika u jtejjeb il-prospetti ta’ tkabbir.

               (9)Sa mill-bidu tal-kriżi Sirjana fl-2011, l-Unjoni għamlet disponibbli aktar minn EUR 2,1 biljun lill-Ġordan taħt strumenti differenti (inklużi EUR 380 miljun taħt iż-żewġ programmi tal-MFA msemmija hawn fuq) biex tgħin lill-pajjiż jippreserva l-istabbiltà ekonomika, isostni r-riforma politika u ekonomika u jindirizza l-ħtiġijiet relatati umanitarji, ta’ żvilupp u ta’ sigurtà tiegħu. Barra minn hekk, il-Bank Ewropew tal-Investiment alloka madwar EUR 486 miljun f’self ta’ proġetti lill-Ġordan.

               (10)F'Lulju 2019, fid-dawl tas-sitwazzjoni ekonomika u l-prospett ekonomiku li kienu għadhom diffiċli, il-Ġordan talab għal aktar assistenza makrofinanzjarja mill-Unjoni.

               (11)Wara t-tlestija b’suċċess tar-rieżami tat-tieni programm tal-FMI fis-6 ta’ Mejju 2019, il-FMI u l-Ġordan bdew diskussjonijiet dwar programm suċċessur tal-FMI għal wara Marzu 2020 meta huwa mistenni li jkun spiċċa l-arranġament taħt il-Faċilità ta’ Fond Estiż.

               (12)Minħabba li l-Ġordan huwa pajjiż kopert mill-PEV, jenħtieġ li jkun ikkunsidrat bħala eliġibbli biex jirċievi l-assistenza makrofinanzjarja mill-Unjoni.

               (13)L-assistenza makrofinanzjarja mill-Unjoni jenħtieġ li tkun strument finanzjarju eċċezzjonali ta' appoġġ mingħajr irbit u mhux speċifikat għall-bilanċ tal-pagamenti, bl-għan li tindirizza l-ħtiġijiet finanzjarji esterni immedjati tal-benefiċjarju u jenħtieġ li tirfed l-implimentazzjoni ta' programm ta' politika li fih miżuri qawwija ta' riforma strutturali u ta' aġġustament immedjat maħsuba biex itejbu l-pożizzjoni tal-bilanċ tal-pagamenti fuq terminu qasir.

               (14)Minħabba li għad hemm diskrepanza fil-finanzjament residwu tal-bilanċ tal-Ġordan tal-pagamenti lil hinn mir-riżorsi pprovduti mill-FMI u minn istituzzjonijiet multilaterali oħrajn, l-għoti mill-Unjoni ta' assistenza makrofinanzjarja lill-Ġordan, fiċ-ċirkostanzi eċċezzjonali attwali qed titqies bħala tweġiba xierqa għat-talba li l-Ġordan għamel lill-Unjoni biex tappoġġja l-istabbilizzazzjoni ekonomika tiegħu flimkien mal-programm tal-FMI. L-assistenza makrofinanzjarja tal-Unjoni tkun tappoġġa l-aġenda tal-istabbilizzazzjoni ekonomika u tar-riforma strutturali tal-Ġordan, filwaqt li tissuplimenta r-riżorsi li huma disponibbli taħt l-arranġament finanzjarju tal-FMI.

               (15)Jenħtieġ li l-assistenza makrofinanzjarja tal-Unjoni jkollha l-għan li tappoġġa l-ħolqien mill-ġdid ta' sitwazzjoni finanzjarja esterna sostenibbli għall-Ġordan, u b'hekk tappoġġa l-iżvilupp ekonomiku u soċjali tiegħu.

               (16)Id-determinazzjoni tal-ammont tal-assistenza makrofinanzjarja tal-Unjoni hija bbażata fuq valutazzjoni kwantitattiva kompleta tal-ħtiġijiet ta’ finanzjament estern residwu tal-Ġordan u tqis il-kapaċità tiegħu li jiffinanzja lilu nnifsu bir-riżorsi proprji tiegħu, partikolarment ir-riżervi internazzjonali li għandu għad-dispożizzjoni tiegħu. L-assistenza makrofinanzjarja tal-Unjoni għandha tikkumplementa l-programmi u r-riżorsi pprovduti mill-FMI u mill-Bank Dinji. Id-determinazzjoni tal-ammont tal-assistenza tqis ukoll il-kontribuzzjonijiet finanzjarji mistennija mingħand donaturi bilaterali u multilaterali u l-ħtieġa li tiġi żgurata l-kondiviżjoni ġusta tal-piż bejn l-Unjoni u donaturi oħrajn, kif ukoll l-implimentazzjoni diġà eżistenti tal-istrumenti ta' finanzjament esterni l-oħrajn tal-Unjoni fil-Ġordan u l-valur miżjud tal-involviment kumplessiv tal-Unjoni.

               (17)Jenħtieġ li l-Kummissjoni tiżgura li l-assistenza makrofinanzjarja tal-Unjoni tkun legalment u sostanzjalment skont il-prinċipji u l-objettivi ta', u l-miżuri ewlenin meħuda fl-oqsma differenti tal-azzjoni esterna u ta' linji ta' politika oħrajn rilevanti tal-Unjoni.

               (18)L-assistenza makrofinanzjarja tal-Unjoni għandha tappoġġa l-politika esterna tal-Unjoni rigward il-Ġordan. Jenħtieġ li s-servizzi tal-Kummissjoni u s-Servizz Ewropew għall-Azzjoni Esterna jaħdmu flimkien mill-qrib matul l-operazzjoni ta' assistenza makrofinanzjarja kollha bl-għan li jikkoordinaw il-politika esterna tal-Unjoni u li jiżguraw il-konsistenza tagħha.

               (19)L-assistenza makrofinanzjarja tal-Unjoni għandha tappoġġa l-impenn tal-Ġordan fir-rigward tal-valuri kondiviżi mal-Unjoni, fosthom id-demokrazija, l-istat tad-dritt, il-governanza tajba, ir-rispett għad-drittijiet tal-bniedem, l-iżvilupp sostenibbli u t-tnaqqis fil-faqar, kif ukoll l-impenn tiegħu għall-prinċipji ta’ kummerċ miftuħ, ibbażat fuq ir-regoli u b’mod ġust.

               (20)Prekundizzjoni għall-għoti tal-assistenza makrofinanzjarja tal-Unjoni jenħtieġ li tkun li l-Ġordan jirrispetta l-mekkaniżmi demokratiċi effettivi – inklużi sistema parlamentari b'diversi partiti – u l-istat tad-dritt, u li jiggarantixxi r-rispett tad-drittijiet tal-bniedem. Barra minn hekk, l-objettivi speċifiċi tal-assistenza makrofinanzjarja tal-Unjoni għandhom isaħħu l-effiċjenza, it-trasparenza u r-responsabbiltà fis-sistemi tal-ġestjoni tal-finanzi pubbliċi fil-Ġordan, u jippromwovu r-riformi strutturali li għandhom l-għan li jappoġġaw it-tkabbir sostenibbli u inklussiv, il-ħolqien tax-xogħol u l-konsolidazzjoni fiskali. Kemm it-twettiq tal-prekondizzjonijiet kif ukoll il-kisba ta' dawk l-objettivi jenħtieġ li jiġu mmonitorjati regolarment mill-Kummissjoni u mis-Servizz Ewropew għall-Azzjoni Esterna.

               (21)Sabiex tkun żgurata l-protezzjoni effikaċi tal-interessi finanzjarji tal-Unjoni marbuta mal-assistenza makrofinanzjarja tal-Unjoni, il-Ġordan għandu jadotta l-miżuri xierqa relatati mal-prevenzjoni tal-frodi, il-korruzzjoni u kull irregolarità oħra marbuta ma’ din l-assistenza, u l-ġlieda kontrihom. Barra minn hekk, jenħtieġ li jkun hemm dispożizzjonijiet biex il-Kummissjoni twettaq verifiki u l-Qorti tal-Awdituri twettaq awditi.

               (22)Ir-rilaxx tal-assistenza makrofinanzjarja tal-Unjoni huwa mingħajr preġudizzju għas-setgħat tal-Parlament Ewropew u tal-Kunsill (bħala awtorità baġitarja).

               (23)L-ammonti ta’ proviżjonament meħtieġa għall-assistenza makrofinanzjarja tal-Unjoni jenħtieġ li jkunu konsistenti mal-approprjazzjonijiet baġitarji definiti fil-qafas finanzjarju pluriennali.

               (24)L-assistenza makrofinanzjarja tal-Unjoni jenħtieġ li tkun ġestita mill-Kummissjoni. Sabiex ikun żgurat li l-Parlament Ewropew u l-Kunsill ikunu jistgħu jsegwu l-implimentazzjoni ta' din id-Deċiżjoni, il-Kummissjoni jenħtieġ li tinfurmahom regolarment bl-iżviluppi relatati mal-assistenza u tipprovdilhom id-dokumenti rilevanti.

               (25)Sabiex jiġu żgurati kondizzjonijiet uniformi għall-implimentazzjoni ta' din id-Deċiżjoni, il-Kummissjoni jenħtieġ li tingħata s-setgħat ta' implimentazzjoni. Jenħtieġ li dawk is-setgħat ikunu eżerċitati f’konformità mar-Regolament (UE) Nru 182/2011 tal-Parlament Ewropew u tal-Kunsill
                  7
               .

               (26)L-assistenza makrofinanzjarja tal-Unjoni jenħtieġ li tkun soġġetta għal kundizzjonijiet ta’ politika ekonomika, li għandhom jiġu stabbiliti f’Memorandum ta’ Qbil. Sabiex jiġu żgurati kundizzjonijiet uniformi għall-implimentazzjoni u għal raġunijiet ta' effiċjenza, il-Kummissjoni jenħtieġ li tingħata s-setgħa li tinnegozja dawn il-kundizzjonijiet mal-awtoritajiet tal-Ġordan taħt is-superviżjoni tal-kumitat tar-rappreżentanti tal-Istati Membri skont ir-Regolament (UE) Nru 182/2011. Skont dan ir-Regolament, bħala regola ġenerali jenħtieġ li tapplika l-proċedura konsultattiva fil-każijiet kollha ħlief kif previst f'dan ir-Regolament. Meta jiġi kkunsidrat l-impatt potenzjalment importanti tal-assistenza ta' aktar minn EUR 90 miljun, huwa xieraq li għal operazzjonijiet li jeċċedu dak il-limitu tintuża l-proċedura ta' eżami. Meta jitqies l-ammont ta’ assistenza makrofinanzjarja tal-Unjoni lill-Ġordan, il-proċedura ta’ eżami jenħtieġ li tapplika għall-adozzjoni tal-Memorandum ta’ Qbil, u għal kwalunkwe tnaqqis, sospensjoni jew tħassir tal-assistenza.

               ADOTTAW DIN ID-DEĊIŻJONI:

               Artikolu 1

               1.L-Unjoni għandha tagħmel assistenza makrofinanzjarja ta' ammont massimu ta' EUR 500 miljun disponibbli għall-Ġordan (“l-assistenza makrofinanzjarja tal-Unjoni”), bil-ħsieb li tappoġġa l-istabbilizzazzjoni ekonomika u l-aġenda ta' riforma sostantiva tal-Ġordan. L-assistenza għandha tikkontribwixxi biex tkopri l-ħtiġijiet tal-Ġordan għall-bilanċ tal-pagamenti kif inhuma identifikati fil-programm tal-FMI.

               2.L-ammont sħiħ tal-assistenza makrofinanzjarja tal-Unjoni għandu jkun ipprovdut lill-Ġordan fil-forma ta’ self. Il-Kummissjoni għandha tingħata s-setgħa, f’isem l-Unjoni, biex tissellef il-fondi meħtieġa mis-swieq kapitali jew minn istituzzjonijiet finanzjarji, u ssellifhom lill-Ġordan. Is-self għandu jkollu maturità medja massima ta' 15-il sena.

               3.Ir-rilaxx tal-assistenza makrofinanzjarja tal-Unjoni għandu jkun ġestit mill-Kummissjoni b'mod konsistenti mal-ftehimiet jew fehim milħuqa bejn il-Fond Monetarju Internazzjona (FMI) u l-Ġordan u mal-prinċipji u l-objettivi ewlenin tar-riformi ekonomiċi stabbiliti fil-Ftehim ta’ Assoċjazzjoni bejn l-UE u l-Ġordan.

               Il-Kummissjoni għandha tinforma regolarment lill-Parlament Ewropew u lill-Kunsill bl-iżviluppi fir-rigward tal-assistenza makrofinanzjarja tal-Unjoni, inkluż l-iżborżi tagħha, u għandha tipprovdi lil dawk l-istituzzjonijiet bid-dokumenti rilevanti fi żmien xieraq.

               4.L-assistenza makrofinanzjarja tal-Unjoni għandha tkun disponibbli għal perjodu ta' sentejn u nofs, li jibdew mill-ewwel jum wara d-dħul fis-seħħ tal-Memorandum ta' Qbil imsemmi fl-Artikolu 3(1).

               5.Jekk il-ħtiġijiet ta' finanzjament tal-Ġordan jonqsu b'mod fundamentali matul il-perjodu tal-iżborż tal-assistenza makrofinanzjarja tal-Unjoni meta mqabbla mal-projezzjonijiet inizjali, il-Kummissjoni, filwaqt li taġixxi f'konformità mal-proċedura ta' eżami msemmija fl-Artikolu 7(2), għandha tnaqqas l-ammont tal-assistenza jew tissospendiha jew tħassarha.

               Artikolu 2

               1.Prekundizzjoni għall-għoti tal-assistenza makrofinanzjarja tal-Unjoni għandha tkun li l-Ġordan jirrispetta l-mekkaniżmi demokratiċi effettivi – inklużi sistema parlamentari b'diversi partiti – u l-istat tad-dritt, u li jiggarantixxi r-rispett tad-drittijiet tal-bniedem.

               2.Il-Kummissjoni u s-Servizz Ewropew għall-Azzjoni Esterna għandhom jimmonitorjaw li din il-prekundizzjoni tiġi ssodisfata matul iċ-ċiklu tal-ħajja sħiħ tal-assistenza makrofinanzjarja tal-Unjoni.

               3.Il-paragrafi 1 u 2 ta' dan l-Artikolu għandhom jiġu applikati skont id-Deċiżjoni tal-Kunsill 2010/427/UE
                  8
               .

               Artikolu 3

               1.Il-Kummissjoni, f'konformità mal-proċedura konsultattiva msemmija fl-Artikolu 7(2), għandha tilħaq ftehim mal-awtoritajiet Ġordanjani dwar politika ekonomika u kundizzjonijiet finanzjarji definiti b'mod ċar, ikkonċentrati fuq riformi strutturali u finanzi pubbliċi sodi, li l-assistenza makrofinanzjarja tal-Unjoni għandha tkun soġġetta għalihom, li għandhom jitniżżlu f'Memorandum ta' Qbil (il-“Memorandum ta' Qbil”) li għandu jinkludi perjodu ta' żmien għat-twettiq ta' dawk il-kundizzjonijiet. Il-politika ekonomika u l-kundizzjonijiet finanzjarji stabbiliti fil-Memorandum ta' Qbil għandhom ikunu konsistenti mal-ftehimiet jew mal-arranġamenti msemmija fl-Artikolu 1(3), inklużi l-programmi ta' aġġustament makroekonomiku u ta' riforma strutturali implimentati mill-Ġordan bl-appoġġ tal-FMI.

               2.Il-kundizzjonijiet imsemmija fil-paragrafu 1 għandhom jimmiraw, b'mod partikolari, li jtejbu l-effiċjenza, it-trasparenza u r-responsabbiltà tas-sistemi ta' ġestjoni tal-finanzi pubbliċi fil-Ġordan, inkluż għall-użu tal-assistenza makrofinanzjarja tal-Unjoni. Il-progress fil-ftuħ reċiproku tas-swieq, l-iżvilupp ta' kummerċ ġust u bbażat fuq ir-regoli u prijoritajiet oħrajn fil-kuntest tal-politika esterna tal-Unjoni għandhom ukoll jitqiesu bil-mod dovut fit-tfassil tal-miżuri ta' politika. Il-progress fl-ilħuq ta' dawn l-objettivi għandu jiġi mmonitorjat regolarment mill-Kummissjoni.

               3.It-termini finanzjarji dettaljati tal-assistenza makrofinanzjarja tal-Unjoni għandhom jiġu stipulati fi Ftehim dwar is-Self li għandu jintlaħaq bejn il-Kummissjoni u l-awtoritajiet tal-Ġordan.

               4.Il-Kummissjoni għandha tivverifika f'intervalli regolari li l-kundizzjonijiet imsemmijin fl-Artikolu 4(3) jibqgħu jiġu ssodisfati, inkluż jekk il-linji ta' politika ekonomika tal-Ġordan ikunux f'konformità mal-objettivi tal-assistenza makrofinanzjarja tal-Unjoni. Hija u tagħmel dan, il-Kummissjoni għandha tikkoordina mill-qrib mal-FMI u mal-Bank Dinji u, fejn ikun meħtieġ, mal-Parlament Ewropew u l-Kunsill.

               Artikolu 4

               1.Soġġett għall-kundizzjonijiet imsemmija fil-paragrafu 3, l-assistenza makrofinanzjarja tal-Unjoni għandha tkun magħmula disponibbli mill-Kummissjoni fi tliet pagamenti ta' self. Id-daqs ta' kull pagament għandu jiġi stabbilit fil-Memorandum ta' Qbil imsemmi fl-Artikolu 3.

               2.L-ammonti tal-assistenza makrofinanzjarja tal-Unjoni għandhom ikunu pprovduti, fejn meħtieġ, skont ir-Regolament tal-Kunsill (KE, Euratom) Nru 480/2009
                  9
               .

               3.Il-Kummissjoni għandha tiddeċiedi dwar ir-rilaxx tal-pagamenti skont jekk ikunux twettqu l-kundizzjonijiet kollha li ġejjin:

               (a)il-prekondizzjoni stabbilita fl-Artikolu 2;

               (b)rekord sodisfaċenti kontinwu fl-implimentazzjoni ta' programm ta' politika li fih miżuri ta' aġġustament u ta' riforma strutturali b'saħħithom appoġġati minn arranġament ta' kreditu mill-FMI mhux prekawzjonarju; kif ukoll

               (c)l-implimentazzjoni sodisfaċenti tal-politika ekonomika u tal-kundizzjonijiet finanzjarji miftiehma fil-Memorandum ta' Qbil.

               Ir-rilaxx tat-tieni pagament ma għandux, fil-prinċipju, isir qabel tliet xhur wara r-rilaxx tal-ewwel pagament. Ir-rilaxx tat-tielet pagament ma għandux, fil-prinċipju, isir qabel tliet xhur wara r-rilaxx tat-tieni pagament.

               4.Fejn il-kundizzjonijiet imsemmija fl-ewwel sub-paragrafu tal-paragrafu 3 ma jiġux issodisfati, il-Kummissjoni għandha tissospendi jew tikkanċella temporanjament l-iżborż tal-assistenza makrofinanzjarja tal-Unjoni. F'tali każijiet, hija għandha tinforma lill-Parlament Ewropew u lill-Kunsill dwar ir-raġunijiet għas-sospensjoni jew il-kanċellazzjoni.

               5.L-assistenza makrofinanzjarja tal-Unjoni għandha tiġi żborżata lill-Bank Ċentrali tal-Ġordan. Soġġetti għad-dispożizzjonijiet li għandhom jiġu miftiehma fil-Memorandum ta' Qbil, inkluża konferma tal-ħtiġijiet finanzjarji baġitarji residwi, il-fondi tal-Unjoni jistgħu jiġu ttrasferiti lill-Ministeru tal-Finanzi tal-Ġordan bħala l-benefiċjarju aħħari.

               Artikolu 5

               1.L-operazzjonijiet ta’ teħid u għoti b’self relatati mal-assistenza makrofinanzjarja tal-Unjoni jsiru fil-munita euro bl-użu tal-istess data tal-valur, u ma għandhomx jinvolvu lill-Unjoni fit-trasformazzjoni tal-maturitajiet, jew jesponuha għal kwalunkwe riskju fir-rata tal-kambju jew tal-imgħax, jew għal kwalunkwe riskju kummerċjali ieħor.

               2.Fejn iċ-ċirkostanzi jippermettu, u jekk il-Ġordan jitlob dan, il-Kummissjoni tista' tieħu l-passi meħtieġa biex tiżgura li tiddaħħal klawżola dwar ir-ripagament bikri fit-termini u l-kundizzjonijiet tas-self u li din tkun pariġġjata minn klawżola korrispondenti dwar it-termini u l-kundizzjonijiet tal-operazzjonijiet tat-teħid tas-self.

               3.Fejn iċ-ċirkostanzi jippermettu titjib fir-rata tal-imgħax tas-self u jekk il-Ġordan jitlob dan, il-Kummissjoni tista' tiddeċiedi li tiffinanzja mill-ġdid it-teħid tas-self inizjali kollu jew parti minnu, jew tista' tirristruttura l-kundizzjonijiet finanzjarji korrispondenti. L-operazzjonijiet ta' finanzjament mill-ġdid jew ta' ristrutturar għandhom jitwettqu skont il-paragrafi 1 u 4, u ma għandux ikollhom l-effett li jestendu l-maturità tas-self ikkonċernat jew li jżidu l-ammont ta' kapital pendenti fid-data tal-finanzjament mill-ġdid jew tar-ristrutturar.

               4.L-ispejjeż kollha mġarrba mill-Unjoni li jkunu relatati mal-operazzjonijiet tal-għoti jew ta' teħid tas-self skont din id-Deċiżjoni, għandhom jitħallsu mill-Ġordan.

               5.Il-Kummissjoni għandha tinforma lill-Parlament Ewropew u l-Kunsill dwar l-iżviluppi fl-operazzjonijiet imsemmija fil-paragrafi 2 u 3.

               Artikolu 6

               1.L-assistenza makrofinanzjarja tal-Unjoni għandha tiġi implimentata f’konformità mar-Regolament (UE, Euratom) Nru 1046/2018 tal-Parlament Ewropew u tal-Kunsill
                  10
               .

               2.L-assistenza makrofinanzjarja tal-Unjoni għandha tkun taħt ġestjoni diretta.

               3.Il-Ftehim dwar is-Self imsemmi fl-Artikolu 3(3) għandu jkun fih dispożizzjonijiet:

               (a)li jiżguraw li l-Ġordan jivverifika regolarment li l-finanzjament ipprovdut mill-baġit tal-Unjoni ntuża kif suppost, li dan jieħu miżuri xierqa biex jipprevjeni l-irregolaritajiet u l-frodi u, jekk ikun meħtieġ, jieħu azzjoni legali biex jirkupra kwalunkwe fondi pprovduti skont din id-Deċiżjoni li jkunu ġew miżapproprjati;

               (b)li jiżguraw il-protezzjoni tal-interessi finanzjarji tal-Unjoni, b’mod partikolari billi jipprevedu miżuri speċifiċi fir-rigward tal-prevenzjoni u tal-ġlieda kontra l-frodi, il-korruzzjoni u kwalunkwe irregolarità oħra li taffettwa l-assistenza makrofinanzjarja tal-Unjoni, f’konformità mar-Regolament tal-Kunsill (KE, Euratom) Nru 2988/95
                  11
               , ir-Regolament tal-Kunsill (KE, Euratom) Nru 2185/96
                  12
                u r-Regolament (UE, Euratom) Nru 883/2013 tal-Parlament Ewropew u tal-Kunsill
                  13
               . B’mod partikolari, għal dak l-għan, l-Uffiċċju Ewropew ta’ Kontra l-Frodi għandu jkun espressament awtorizzat li jwettaq investigazzjonijiet, inkluż b’mod partikolari kontrolli u spezzjonijiet fuq il-post inklużi operazzjonijiet forensiċi diġitali u intervisti;

               (c)li jawtorizzaw espressament lill-Kummissjoni (OLAF) jew lir-rappreżentanti tagħha jwettqu verifiki, inklużi verifiki u spezzjonijiet fuq il-post;

               (d)jawtorizzaw espressament lill-Kummissjoni u lill-Qorti tal-Awdituri jagħmlu awditjar matul u wara l-perjodu ta’ disponibbiltà tal-assistenza makrofinanzjarja tal-Unjoni, inkluż awditjar ta’ dokumenti u awditjar fuq il-post, bħal pereżempju valutazzjonijiet operazzjonali;

               (e)jiżguraw li l-Unjoni hija intitolata għal ripagament bikri tas-self fejn ikun stabbilit li, fir-rigward tal-ġestjoni tal-assistenza makrofinanzjarja tal-Unjoni, il-Ġordan wettaq kwalunkwe att ta’ frodi jew ta’ korruzzjoni jew kwalunkwe attività illegali li hija ta’ detriment għall-interessi finanzjarji tal-Unjoni.

               (f)jiżguraw li l-ispejjeż kollha mġarrba mill-Unjoni relatati mal-assistenza finanzjarja għandhom jitħallsu mill-Ġordan.

               4.Qabel l-implimentazzjoni tal-assistenza makrofinanzjarja tal-Unjoni, il-Kummissjoni għandha tivvaluta, permezz ta' valutazzjoni operazzjonali, is-solidità tal-arranġamenti finanzjarji tal-Ġordan, il-proċeduri amministrattivi, u l-mekkaniżmi ta' kontroll interni u esterni li huma rilevanti għall-assistenza.

               Artikolu 7

               1.Il-Kummissjoni għandha tiġi megħjuna minn kumitat. Dak il-Kumitat għandu jkun kumitat skont it-tifsira tar-Regolament (UE) Nru 182/2011.

               2.Meta ssir referenza għal dan il-paragrafu, għandu japplika l-Artikolu 5 tar-Regolament (UE) Nru 182/2011.

               Artikolu 8

               1.Sat-30 ta' Ġunju ta' kull sena, il-Kummissjoni għandha tibgħat lill-Parlament Ewropew u lill-Kunsill rapport dwar l-implimentazzjoni ta' din id-Deċiżjoni fis-sena ta' qabel, inkluża evalwazzjoni ta' din l-implimentazzjoni. Ir-rapport għandu:

               (a)jeżamina l-progress li jkun sar fl-implimentazzjoni tal-assistenza makrofinanzjarja tal-Unjoni;

               (b)jivvaluta s-sitwazzjoni ekonomika u l-prospetti tal-Ġordan, kif ukoll il-progress li jkun sar fl-implimentazzjoni tal-miżuri ta' politika msemmija fl-Artikolu 3(1);

               (c)jindika r-rabta bejn il-kundizzjonijiet tal-politika ekonomika stipulati fil-Memorandum ta’ Qbil, il-prestazzjoni ekonomika u fiskali attwali tal-Ġordan u d-deċiżjonijiet tal-Kummissjoni li tirrilaxxa l-pagamenti tal-assistenza makrofinanzjarja tal-Unjoni.

               2.Sa mhux aktar tard minn sentejn wara li jiskadi l-perjodu ta’ disponibbiltà msemmi fl-Artikolu 1(4), il-Kummissjoni tibgħat rapport ta’ evalwazzjoni ex-post lill-Parlament Ewropew u lill-Kunsill, li jivvaluta r-riżultati u l-effiċjenza tal-assistenza makrofinanzjarja kompleta tal-Unjoni u sa liema punt din ikkontribwiet għall-għanijiet tal-assistenza.

               Artikolu 9

               Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/INIZJATTIVA

               1.1.Titolu tal-proposta/tal-inizjattiva

               1.2.Qasam/oqsma ta’ politika kkonċernat(i)

               1.3.Il-proposta/l-inizjattiva hija dwar:

               1.4.Objettiv(i)

               1.4.1.Objettiv(i) ġenerali

               1.4.2.Objettiv(i) speċifiċi

               1.4.3.Riżultat(i) u impatt mistennija

               1.4.4.Indikaturi tal-prestazzjoni

               1.5.Raġunijiet għall-proposta/għall-inizjattiva

               1.5.1.Rekwiżit(i) li jridu jiġu ssodisfati fuq terminu qasir jew twil, inkluża skeda ta' żmien dettaljata għat-tnedija tal-implimentazzjoni tal-inizjattiva

               1.5.2.Valur miżjud tal-involviment tal-Unjoni (dan jista’ jirriżulta minn fatturi differenti, pereż. titjib fil-koordinazzjoni, ċertezza tad-dritt, effettività akbar jew komplementarjetajiet). Għall-finijiet ta’ dan il-punt, “il-valur miżjud tal-involviment tal-Unjoni” huwa l-valur li jirriżulta mill-intervent tal-Unjoni li jkun addizzjonali għall-valur li altrimenti kien jinħoloq mill-Istati Membri weħidhom.

               1.5.3.Tagħlim miksub minn esperjenzi simili fil-passat

               1.5.4.Kompatibbiltà mal-qafas finanzjarju pluriennali u sinerġiji possibbli ma’ strumenti xierqa oħrajn

               1.5.5.Valutazzjoni tal-għażliet differenti ta’ finanzjament disponibbli, inkluż l-ambitu għar-riallokazzjoni

               1.6.Durata u impatt finanzjarju tal-proposta/tal-inizjattiva

               1.7.Mod(i) ta’ ġestjoni ppjanat(i)

               2.MIŻURI TA' ĠESTJONI

               2.1.Ir-regoli dwar il-ġestjoni u r-rapportar

               2.2.Sistema/i ta’ ġestjoni u ta’ kontroll

               2.2.1.Ġustifikazzjoni tal-mod(i) ta’ ġestjoni, il-mekkaniżmu/i għall-implimentazzjoni tal-finanzjament, il-modalitajiet ta’ pagament u l-istrateġija ta’ kontroll proposta

               2.2.2.Informazzjoni dwar ir-riskji identifikati u s-sistema/i ta’ kontroll intern stabbiliti għall-mitigazzjoni tagħhom

               2.2.3.Stima u ġustifikazzjoni tal-kosteffettività tal-kontrolli (proporzjon tal-“kostijiet tal-kontroll ÷ il-valur tal-fondi relatati ġestiti”) u valutazzjoni tal-livelli mistennija tar-riskju ta’ errur (mal-pagament u fl-għeluq)

               2.3.Miżuri għall-prevenzjoni ta’ frodi u irregolaritajiet

               3.STIMA TAL-IMPATT FINANZJARJU TAL-PROPOSTA/INIZJATTIVA

               3.1.Intestatura/i tal-qafas finanzjarju pluriennali u l-linja/i baġitarja tan-nefqa affettwati

               3.2.Impatt finanzjarju stmat tal-proposta fuq l-approprjazzjonijiet

               3.2.1.Sommarju tal-impatt stmat fuq l-approprjazzjonijiet operazzjonali

               3.2.2.Output stmat iffinanzjat b’approprjazzjonijiet operazzjonali

               3.2.3.Sommarju tal-impatt stmat fuq l-approprjazzjonijiet amministrattivi

               3.2.4.Kompatibbiltà mal-qafas finanzjarju pluriennali attwali

               3.2.5.Kontribuzzjonijiet minn partijiet terzi

               3.3.Stima tal-impatt fuq id-dħul

               DIKJARAZZJONI FINANZJARJA LEĠIŻLATTIVA

               1.QAFAS TAL-PROPOSTA/INIZJATTIVA

               1.1.Titolu tal-proposta/tal-inizjattiva

               L-assistenza makrofinanzjarja lir-Renju Ħaxemita tal-Ġordan

               1.2.Qasam/oqsma ta’ politika kkonċernat(i)

               Qasam ta’ politika:
                     Affarijiet Ekonomiċi u Finanzjarji

               Attività:
                     Affarijiet ekonomiċi u finanzjarji internazzjonali

               1.3.Il-proposta/l-inizjattiva hija dwar azzjoni ġdida

               1.4.Objettiv(i)

               1.4.1.Objettiv(i) ġenerali

               "Spinta ġdida għall-impjiegi, it-tkabbir u l-investiment: il-promozzjoni tal-prosperità lil hinn mill-UE"

               1.4.2.Objettiv(i) speċifiċi

               "Il-promozzjoni tal-prosperità lil hinn mill-UE"

               L-attivitajiet marbuta mad-DĠ ECFIN huma relatati ma’:

               (a)L-appoġġ tal-istabbiltà makroekonomika u l-promozzjoni tar-riformi favur it-tkabbir barra mill-UE, inkluż permezz ta’ djalogi ekonomiċi regolari mas-sħab ewlenin u bl-għoti ta' assistenza makrofinanzjarja; kif ukoll

               (b)L-appoġġ tal-proċess ta' tkabbir, l-implimentazzjoni tal-Politika tal-Viċinat tal-UE u l-prijoritajiet tal-UE f'pajjiżi terzi oħra permezz ta' analiżi ekonomika u l-għoti ta' valutazzjonijiet tal-politika u pariri.

               1.4.3.Riżultat(i) u impatt mistennija

               L-assistenza proposta tikkonsisti f’self mill-UE ta’ EUR 500 miljun lill-Ġordan, bl-għan li jikkontribwixxi għal sitwazzjoni aktar sostenibbli fil-bilanċ tal-pagamenti. L-assistenza, li għandha tiġi żborżata fi tliet pagamenti, għandha tgħin lill-pajjiż jegħleb is-sitwazzjoni ekonomika u tal-bilanċ tal-pagamenti diffiċli li qed jesperjenza. L-assistenza tippromwovi wkoll riformi strutturali mmirati biex iżidu t-tkabbir ekonomiku sostenibbli u biex itejbu l-ġestjoni tal-finanzi pubbliċi. Barra minn hekk, billi jipprovdi finanzjament fit-tul fuq termini konċessjonali ferm, il-programm tal-MFA se jikkontribwixxi biex itejjeb is-sostenibbiltà tad-dejn tal-Ġordan filwaqt jgħin lill-pajjiż jippreserva l-infiq soċjali meħtieġ minħabba l-pressjonijiet ekonomiċi u soċjali persistenti li jirriżultaw mill-kuntest reġjonali diffiċli, inkluż il-preżenza ta’ għadd kbir ta’ Sirjani (li l-gvern Ġordanjan jistma li huma 1,3 miljun u li 660 330 minnhom kienu rreġistrati mal-UNHCR fid-data tal-4 ta’ Awwissu 2019). Il-programm tal-MFA se jenfasizza s-solidarjetà u l-kunfidenza tal-UE fil-Ġordan, kif ukoll l-importanza ġeopolitika tal-Ġordan għall-UE fil-kuntest tal-kriżi Sirjana.

               1.4.4.Indikaturi tal-prestazzjoni

               L-awtoritajiet se jkunu mitluba jirrappurtaw lis-servizzi tal-Kummissjoni fuq bażi regolari dwar sett ta’ indikaturi ekonomiċi kif ukoll jipprovdu rapport komprensiv dwar il-konformità mal-kundizzjonijiet miftiehma ta' politika, qabel ma jiġu żborżati l-pagamenti tal-assistenza.

               Is-servizzi tal-Kummissjoni se jkomplu jimmonitorjaw il-ġestjoni tal-finanzi pubbliċi, wara l-valutazzjoni operazzjonali taċ-ċirkwiti finanzjarji u l-proċeduri amministrattivi fil-Ġordan, li se jitwettqu fl-ewwel kwart tal-2020. Id-Delegazzjoni tal-Unjoni Ewropea fil-Ġordan sejra tipprovdi wkoll rapportar regolari dwar kwistjonijiet li huma relevanti għall-monitoraġġ tal-assistenza. Is-servizzi tal-Kummissjoni sejrin jibqgħu f’kuntatt mill-qrib mal-FMI u mal-Bank Dinji sabiex jibbenefikaw mill-għarfien tagħhom li jġibu mill-attivitajiet fis-seħħ tagħhom fil-Ġordan.

               Fid-deċiżjoni leġiżlattiva proposta huwa previst rapport annwali lill-Kunsill u lill-Parlament Ewropew li jkun fih valutazzjoni tal-implimentazzjoni ta' din l-operazzjoni. Evalwazzjoni indipendenti ex post dwar l-assistenza se titwettaq fi żmien sentejn wara l-iskadenza tal-perjodu ta’ implimentazzjoni.

               1.5.Raġunijiet għall-proposta/għall-inizjattiva

               1.5.1.Rekwiżit(i) li jridu jiġu ssodisfati fuq terminu qasir jew twil, inkluża skeda ta' żmien dettaljata għat-tnedija tal-implimentazzjoni tal-inizjattiva

               L-iżborż tal-assistenza se jkun jiddependi fuq l-issodisfar tal-prekundizzjoni politika u rekord sodisfaċenti fl-implimentazzjoni tal-arranġament finanzjarju futur bejn il-Ġordan u l-FMI. Barra minn hekk, il-Kummissjoni għandha taqbel mal-awtoritajiet tal-Ġordan fuq kundizzjonijiet speċifiċi ta’ politika, elenkati fil-Memorandum ta’ Qbil.

               L-assistenza hija ppjanata li tiġi żborżjata fi tliet pagamenti ta’ self. L-iżborż tal-ewwel pagament huwa mistenni li jsir lejn Ġunju 2020. It-tieni u t-tielet pagamenti jistgħu jiġu żborżati fir-raba’ kwart tal-2020 u fit-tieni kwart tal-2021 dment li l-miżuri ta’ politika marbuta ma’ kull pagament ikunu ġew implimentati fil-waqt.

               1.5.2.Valur miżjud tal-involviment tal-Unjoni (dan jista’ jirriżulta minn fatturi differenti, pereż. titjib fil-koordinazzjoni, ċertezza tad-dritt, effettività akbar jew komplementarjetajiet). Għall-finijiet ta’ dan il-punt, “il-valur miżjud tal-involviment tal-Unjoni” huwa l-valur li jirriżulta mill-intervent tal-Unjoni li jkun addizzjonali għall-valur li altrimenti kien jinħoloq mill-Istati Membri weħidhom.

               L-MFA proposta lill-Ġordan tirrifletti l-importanza strateġika tal-pajjiż għall-UE u hija konformi mal-objettivi tal-Politika Ewropea tal-Viċinat (PEV). L-istrument tal-MFA huwa strument ibbażat fuq il-politika li għandu l-għan li jtaffi l-ħtiġijiet finanzjarji esterni fuq terminu qasir u medju. Bħala parti mill-pakkett kumplessiv ta’ assistenza tal-UE, dan jikkontribwixxi biex jappoġġja l-objettivi tal-Unjoni ta’ stabbiltà ekonomika, żvilupp ekonomiku u reżiljenza fil-Ġordan u, b’mod usa’, fil-viċinat tan-Nofsinhar tal-Ewropa.

               Il-programm tal-MFA se jenfasizza s-solidarjetà u l-kunfidenza tal-UE fil-Ġordan, kif ukoll l-importanza ġeopolitika tal-Ġordan għall-UE fil-kuntest tal-kriżi Sirjana. Dan huwa konsistenti mal-impenji tal-UE lejn il-Ġordan kif espressi f’diversi okkażjonijiet f’dawn l-aħħar snin inkluż fil-konferenza London Initiative f’Frar 2019 u fil-konferenza Brussell III f’Marzu 2019.

               Billi tappoġġja l-isforzi tal-awtoritajiet tal-Ġordan biex jistabbilixxu qafas makroekonomiku stabbli u jimplimentaw riformi strutturali ambizzjużi, l-operazzjoni proposta ssaħħaħ il-valur miżjud tal-involviment kumplessiv tal-UE fil-Ġordan u ttejjeb l-effettività ta’ forom oħrajn ta’ assistenza finanzjarja tal-UE lill-pajjiż, inkluż l-operazzjonijiet ta’ appoġġ baġitarju u l-għotjiet disponibbli permezz ta’ strumenti finanzjarji esterni taħt il-qafas finanzjarju pluriennali attwali għall-2014-2020.

               Minbarra l-impatt finanzjarju tal-MFA, il-programm propost se jsaħħaħ l-impenn ta’ riforma tal-gvern u jkompli jrawwem l-aspirazzjoni tiegħu li jkollu relazzjonijiet aktar mill-qrib mal-UE, kif rifless mill-Ftehim ta’ Assoċjazzjoni li daħal fis-seħħ f’Mejju 2002 u l-Prijoritajiet tas-Sħubija mal-UE li ilhom fis-seħħ mill-2016. Dan ir-riżultat se jinkiseb, fost l-oħrajn, permezz ta’ kundizzjonalità xierqa għall-iżborż tal-assistenza. F’kuntest akbar, il-programm se juri lill-pajjiżi l-oħra fir-reġjun li l-UE hija lesta biex tappoġġja pajjiżi li jaqbdu perkors ċar lejn ta’ riformi politiċi.

               L-MFA proposta hija wkoll parti integrali mill-appoġġ internazzjonali kumplessiv għall-Ġordan u se tkompli tikkumplimenta l-assistenza pprovduta minn donaturi multilaterali u bilaterali oħra. Billi tikkumplimenta r-riżorsi li tqiegħdu għad-dispożizzjoni mill-IFIs u minn donaturi oħrajn, l-MFA tal-UE tikkontribwixxi għall-effettività kumplessiva tal-appoġġ finanzjarju miftiehem mill-komunità ta’ donaturi internazzjonali. Barra minn hekk, billi jipprovdi finanzjament fit-tul fuq termini konċessjonali ferm, normalment aktar baxxi minn donaturi multilaterali jew bilaterali oħrajn, il-programm tal-MFA se jikkontribwixxi biex itejjeb is-sostenibbiltà tad-dejn tal-Ġordan filwaqt li jgħin lill-pajjiż jippreserva l-infiq soċjali meħtieġ minħabba l-pressjonijiet ekonomiċi u soċjali persistenti li jirriżultaw mill-kuntest reġjonali diffiċli. Il-kundizzjonijiet tal-MFA se jgħinu wkoll biex jitrawwem bilanċ sostenibbli tal-pagamenti u l-pożizzjoni baġitarja, jiżdied it-tkabbir potenzjali, jiġu promossi l-integrazzjoni u l-konverġenza regolatorja mal-UE u tissaħħaħ il-ġestjoni tal-finanzi pubbliċi.

               1.5.3.Tagħlim miksub minn esperjenzi simili fil-passat

               Sa mill-2004 saru tmintax-il evalwazzjoni ex-post fuq operazzjonijiet ta’ assistenza makrofinanzjarja. Dawn l-evalwazzjonijiet sa issa jikkonkludu li l-operazzjonijet tal-MFA tabilħaqq jikkontribwixxu, għalkemm xi drabi jagħmlu dan modestament u indirettament, għat-titjib tas-sostenibbiltà esterna, għall-istabbilità makroekonomika u biex jitwettqu riformi strutturali fil-pajjiż benefiċjarju. Fil-biċċa l-kbira tal-każijiet l-operazzjonijiet tal-MFA kellhom effett pożittiv fuq il-bilanċ tal-pagamenti tal-pajjiż benefiċjarju u kkontribwew biex jonqsu l-pressjonijiet baġitarji. Dawn wasslu wkoll biex ikun hemm tkabbir ekonomiku kemxejn ogħla.

               Fl-2017, evalwazzjoni indipendenti eżaminat il-valur miżjud, l-impatt, it-tfassil u l-implimentazzjoni ta’ operazzjoni preċedenti tal-MFA fil-Ġordan (MFA I għal total ta’ EUR 180 miljun żborżati fl-2015) u sabet li kienet rilevanti, effettiva u li ġiet implimentata b’mod effiċjenti. Il-konklużjonijiet ewlenin mill-evalwazzjoni huma li l-MFA kellha impatt pożittiv fuq l-ekonomija tal-Ġordan, u li għenet lill-pajjiż jistabbilizza l-pożizzjoni esterna tiegħu u kkontribwiet għall-isforzi ta’ riforma. Barra minn hekk, minħabba t-termini ta’ finanzjament favorevoli ħafna tagħha, l-MFA tat kontribut għas-sostenibbiltà tad-dejn tal-Ġordan u ppermettiet konsolidazzjoni fiskali aktar gradwali, li altrimenti kien ikollha impatti soċjali negattivi serji (bħal aktar tnaqqis fl-infiq pubbliku).

               1.5.4.Kompatibbiltà mal-qafas finanzjarju pluriennali u sinerġiji possibbli ma’ strumenti xierqa oħrajn

               Kompatibilità mal-Qafas Finanzjarju Multiannwali

               Bħala parti mir-rieżami ta’ nofs it-terminu tal-qafas finanzjarju pluriennali 2014–2020, il-kapaċità annwali tas-self tal-MFA żdiedet għal EUR 2 000 miljun. Dan l-ammont huwa biżżejjed biex ikopri din l-operazzjoni kif ukoll operazzjonijiet oħra tal-MFA li qed jiġu implimentati.

               Sinerġiji possibbli ma’ strumenti oħra tal-UE:

               L-UE hija fost id-donaturi ewlenin tal-Ġordan u tappoġġja r-riformi istituzzjonali, strutturali u ekonomiċi kif ukoll lis-soċjetà ċivili. F’dan il-kuntest, l-MFA tikkumplimenta azzjonijiet jew strumenti esterni oħra tal-UE li jintużaw biex jingħata appoġġ lill-Ġordan. Il-miżuri ta’ politika assoċjati mal-MFA jkopru dispożizzjonijiet magħżula relatati mal-Ftehim ta’ Assoċjazzjoni u mal-Prijoritajiet tas-Sħubija tal-UE mal-Ġordan. Hija wkoll allinjata mal-Qafas Uniku ta’ Appoġġ li jiddefinixxi l-oqsma ta’ attenzjoni tal-għajnuna bilaterali taħt l-Istrument Ewropew ta’ Viċinat għall-2014-2020.

               Il-valur miżjud ewlieni tal-MFA, meta mqabbel ma’ strumenti oħrajn tal-UE, huwa li jgħin biex jinħoloq qafas makroekonomiku stabbli, inkluż billi jiġi promoss bilanċ tal-pagamenti u sitwazzjoni baġitarja sostenibbli, kif ukoll qafas xieraq għar-riformi strutturali li qed javvanzaw. L-MFA ma tipprovdix appoġġ finanzjarju regolari u trid titwaqqaf hekk kif is-sitwazzjoni finanzjarja esterna tal-pajjiż tkun reġgħet qabdet perkors sostenibbli.

               L-MFA tkun ukoll kumplimentari għall-interventi previsti mill-komunità internazzjonali, b’mod partikolari għall-programm ta' aġġustament u riforma appoġġjat mill-FMI u mill-Bank Dinji.

               1.5.5.Valutazzjoni tal-għażliet differenti ta’ finanzjament disponibbli, inkluż l-ambitu għar-riallokazzjoni

               Bl-użu ta’ self, din l-operazzjoni tal-MFA żżid l-effikaċja tal-baġit tal-UE permezz tal-effett ta’ ingranaġġ u tipprovdi l-aktar opzjoni kosteffiċjenti.

               Il-Kummissjoni għandha s-setgħa li tissellef fondi mis-swieq kapitali kemm f’isem l-Unjoni Ewropea kif ukoll f’isem il-Euratom billi tuża l-garanzija tal-baġit tal-UE. L-għan huwa li jinkisbu fondi mis-suq bl-aħjar rati disponibbli minħabba l-istatus ta’ kreditu tal-ogħla livell (klassifikat AAA minn Fitch, Moody’ s u DBRS, AA minn S&P, kollha bi prospettiva stabbli) tal-UE/Euratom u mbagħad issellifhom lil mutwatarji eliġibbli fil-kuntest ta’ self taħt l-EFSM, BtP, MFA u lill-proġetti tal-Euratom. It-teħid u għoti b’self jitwettqu b'operazzjoni spalla ma’ spalla u dak jiżgura li l-baġit tal-UE ma jieħu l-ebda riskju marbut mar-rata tal-imgħax jew tal-kambju. Il-mira li jinkisbu fondi bl-aħjar rati disponibbli għal attivitajiet ta’ għoti u teħid b’self inkisbu minħabba li dawk ir-rati huma konformi ma’ ta’ istituzzjonijiet pari (BEI, EFSM, u MES), kif ikkonfermat mill-QEA fl-2016.

               1.6.Durata u impatt finanzjarju tal-proposta/tal-inizjattiva

               ◻ durata limitata

               –Fis-seħħ għal sentejn u nofs minn meta jidħol fis-seħħ il-Memorandum ta’ Qbil, kif imsemmi fl-Artikolu (1.4) tad-Deċiżjoni.

               –L-impatt finanzjarju mill-2020 sal-2023 għall-approprjazzjonijiet tal-impenji u mill-2020 sal-2023 għall-approprjazzjonijiet tal-pagamenti.

               1.7.Mod(i) ta’ ġestjoni ppjanat(i)
                  14

               ◻ Ġestjoni diretta mill-Kummissjoni

               –◻ mid-dipartimenti tagħha, inkluż mill-persunal tagħha fid-delegazzjonijiet tal-Unjoni;

               2.MIŻURI TA' ĠESTJONI

               2.1.Regoli dwar il-ġestjoni u r-rapportar

               Din l-assistenza hija ta’ natura makroekonomika u hija mfassla b’mod li tkun konsistenti mal-programm ekonomiku appoġġat mill-FMI. Il-monitoraġġ tal-azzjoni mis-servizzi tal-Kummissjoni se jseħħ fuq il-bażi tal-progress fl-implimentazzjoni tal-arranġament tal-FMI u tal-miżuri ta’ riforma speċifiċi li għandhom jiġu miftiehma mal-awtoritajiet tal-Ġordan f’Memorandum ta’ Qbil (ara wkoll il-punt 1.4.4) bi frekwenza li tkun konsistenti mal-għadd ta’ pagamenti.

               2.2.Sistema/i ta’ ġestjoni u ta’ kontroll

               2.2.1.Ġustifikazzjoni tal-mod(i) ta’ ġestjoni, il-mekkaniżmu/i għall-implimentazzjoni tal-finanzjament, il-modalitajiet ta’ pagament u l-istrateġija ta’ kontroll proposta

               L-azzjonijiet li għandhom jiġu ffinanzjati taħt din id-Deċiżjoni se jiġu implimentati taħt ġestjoni diretta mill-Kummissjoni mill-kwartieri ġenerali u bl-għajnuna tad-delegazzjonijiet tal-Unjoni.

               L-iżborżi tal-MFA huma dipendenti fuq rieżamijiet b’suċċess, u marbuta mat-twettiq tal-kondizzjonalità marbuta ma’ kull operazzjoni. L-implimentazzjoni tal-kundizzjonijiet hija mmonitorjata mill-qrib mill-Kummissjoni, f’koordinazzjoni mill-qrib mad-Delegazzjonijiet tal-Unjoni.

               2.2.2.Informazzjoni dwar ir-riskji identifikati u s-sistema/i ta’ kontroll intern stabbiliti għall-mitigazzjoni tagħhom

               Riskji identifikati

               Hemm riskji fiduċjarji, politiċi kif ukoll ta’ politika marbutin mal-operazzjoni tal-MFA proposta.

               Hemm ir-riskju li l-assistenza makrofinanzjarja tista’ tintuża b’mod qarrieqi. Peress li l-MFA mhijiex imfassla għal infiq speċifiku mill-Ġordan (għall-kuntrarju tal-finanzjament ta’ proġett, pereżempju), dan ir-riskju huwa relatat ma’ fatturi bħalma huma l-kwalità ġenerali tas-sistemi ta’ ġestjoni fil-Bank Ċentrali tal-Ġordan u tal-Ministeru tal-Finanzi, il-proċeduri amministrattivi, il-funzjonijiet ta’ kontroll u sorveljanza, is-sigurtà tas-sistemi tal-IT u l-adegwatezza tal-kapaċitajiet tal-awditjar intern u estern.

               Riskju ieħor ġej mill-possibbiltà li l-Ġordan jonqos milli jonora l-obbligazzjonijiet finanzjarji lejn l-UE li jirriżultaw mis-self tal-MFA proposta (riskju ta' inadempjenza jew ta’ kreditu), riskju li jista' jkun ikkawżat, pereżempju, minn deterjorament addizzjonali sinifikanti tal-bilanċ tal-pagamenti u tal-pożizzjoni fiskali tal-pajjiż.

               Riskju ewlieni ieħor għall-operazzjoni jirriżulta mis-sitwazzjoni ġeopolitika reġjonali, b’mod partikolari l-kunflitt fis-Sirja, li jaġixxi bħala deterrent importanti għall-kapital privat u għall-influssi u li fixkel il-kummerċ ma’ pajjiżi ġirien bħas-Sirja u l-Iraq. Sitwazzjoni ġeopolitika reġjonali li tmur għall-agħar jista' jkollha impatt negattiv fuq l-istabbiltà makroekonomika tal-Ġordan, b'effett fuq il-prestazzjoni tal-programm tal-FMI u l-iżborż u/jew ir-ripagament tal-MFA proposta. Barra minn hekk, għandna ninnotaw li l-Ġordan jibqa’ skopert għal xokkijiet potenzjali taż-żejt peress li jiddependi ħafna fuq iż-żejt impurtat għall-ħtiġijiet tal-enerġija tiegħu. Barra minn hekk, ir-rati tal-imgħax tal-USD li qed jiżdiedu li d-Dinar Ġordanjan huwa marbut miegħu, iżidu l-kost tas-self estern. Fl-aħħar, id-dipendenza tal-Ġordan fuq l-għajnuna barranija żdiedet. Għalkemm il-komunità internazzjonali impenjat ruħha li tappoġġa lill-Ġordan, il-pajjiż jeħtieġ li jkompli jattira ammonti mdaqqsa ta’ għajnuna barranija sabiex ikopri l-ħtiġijiet finanzjarji tiegħu fis-snin li ġejjin.

               Fuq il-front domestiku, ir-riskji ewlenin jirriżultaw mill-iskuntentizza taċ-ċittadini mill-aggravar tas-sitwazzjoni ekonomika u miż-żieda fil-qgħad. Dan jista’ jirriżulta f’implimentazzjoni insuffiċjenti tar-riforma jew inkwiet popolari, kif ġara bil-bidla fil-gvern f’nofs l-2018, u għalhekk ixekkel l-implimentazzjoni tal-MFA proposta, filwaqt li jħalli impatt fuq il-progress mal-programm tal-FMI.

                  Metodu/i ta’ kontroll previst(i)

               L-assistenza makrofinanzjarja se tkun soġġetta għal proċeduri ta’ verifika, kontroll u awditjar taħt ir-responsabbiltà tal-Kummissjoni, inkluż tal-Uffiċċju Ewropew Kontra l-Frodi (OLAF), u tal-Qorti Ewropea tal-Awdituri kif previst fl-Artikolu 129 tar-Regolament Finanzjarju.

               Ex-ante: Il-valutazzjoni tal-Kummissjoni tas-sistemi tal-ġestjoni u tal-kontroll fil-pajjiżi benefiċjarji. Għal kull pajjiż benefiċjarju ssir valutazzjoni operazzjonali ex-ante taċ-ċirkwiti finanzjarji u tal-ambjent tal-kontroll mill-Kummissjoni, bl-appoġġ tekniku ta’ konsulenti. Jitwettqu analiżi tal-proċeduri tal-kontabbiltà, tas-segregazzjoni tad-dmirijiet u tal-awditjar intern/estern tal-bank Ċentrali u tal-Ministeru tal-Finanzi sabiex jiġi żgurat livell raġonevoli ta’ żgurar ta’ ġestjoni finanzjarja tajba. Jekk jiġu identifikati dgħufijiet, dawn jinqalbu f’kundizzjonijiet, li jkunu jridu jiġu implimentati qabel l-iżborż tal-assistenza. Barra minn hekk, meta jkun meħtieġ, jiġu stabbiliti arranġamenti speċifiċi għall-pagamenti (pereż. kontijiet delimitati).

               Matul l-implimentazzjoni: Il-kontrolli mill-Kummissjoni tad-dikjarazzjonijiet perjodiċi tal-pajjiżi benefiċjarji. Il-pagament huwa soġġett għal (1) monitoraġġ mill-persunal tad-DĠ ECFIN, f’koordinazzjoni mill-qrib mad-Delegazzjonijiet tal-UE u mal-partijiet konċernati esterni, bħall-FMI, tal-implimentazzjoni tal-kundizzjonalitajiet miftiehma, u (2) il-proċedura normali ta’ kontroll prevista miċ-ċirkuwitu finanzjarju (mudell 2) użata fid-DĠ ECFIN, inkluża l-verifika mill-unità finanzjarja tas-sodisfar tal-kundizzjonijiet marbuta mal-iżborż tal-assistenza msemmija hawn fuq. L-iżborż relatat ma’ operazzjonijiet tal-MFA jista’ jkun soġġett għal verifiki ex post addizzjonali u indipendenti (dokumentarji u/jew fuq il-post) minn uffiċjali tat-tim ta’ kontroll ex post tad-DĠ. Tali verifiki jistgħu wkoll jinbdew fuq talba tal-AOSD responsabbli. Interruzzjonijiet u sospensjonijiet ta’ pagamenti, korrezzjonijiet finanzjarji (implimentati mill-Kummissjoni) u rkupri jistgħu jitwettqu fejn meħtieġ (dan għadu ma seħħ qatt s’issa), u huma previsti b’mod espliċitu fil-ftehimiet ta’ finanzjament mal-pajjiżi benefiċjarji.

               2.2.3.Stima u ġustifikazzjoni tal-kosteffettività tal-kontrolli (proporzjon tal-“kostijiet tal-kontroll ÷ il-valur tal-fondi relatati ġestiti”) u valutazzjoni tal-livelli mistennija tar-riskju ta’ errur (mal-pagament u fl-għeluq)

               Is-sistemi tal-kontroll fis-seħħ, bħall-valutazzjonijiet operazzjonali ex-ante jew il-valutazzjonijiet ex-post, żguraw rata effettiva ta’ errur għall-pagamenti tal-MFA ta’ 0 %. Ma hemmx każijiet magħrufa ta’ frodi, korruzzjoni jew attività illegali. L-operazzjonijiet tal-MFA għandhom loġika ċara ta’ intervent, waħda li tippermetti lill-Kummissjoni tevalwa l-impatt tagħhom. Il-kontrolli jippermettu l-konferma tal-iżgurar u tal-kisba tal-objettivi u tal-prijoritajiet tal-politika.

               2.3.Miżuri għall-prevenzjoni ta’ frodi u irregolaritajiet

               Sabiex jimmitigaw ir-riskji tal-użu frodulenti ttieħdu u se jittieħdu diversi miżuri:

               L-ewwel nett, il-Ftehim ta’ Self se jikkonsisti f’għadd ta’ dispożizzjonijiet dwar l-ispezzjoni, il-prevenzjoni tal-frodi, l-awditjar, u l-irkupru ta’ fondi f’każ ta’ frodi jew ta' korruzzjoni. Hu maħsub ukoll li mal-assistenza jintrabtu għadd ta’ kundizzjonijiet speċifiċi ta' politika, l-aktar fil-qasam tal-ġestjoni tal-finanzi pubbliċi, bl-għan li jissaħħu l-effiċjenza, it-trasparenza u l-akkontabbiltà. Barra minn hekk, l-assistenza se titħallas f'kont speċifiku fil-Bank Ċentrali tal-Ġordan.

               Barra minn hekk, f’konformità mar-rekwiżiti tar-Regolament Finanzjarju, is-servizzi tal-Kummissjoni se jwettqu Valutazzjoni Operazzjonali taċ-ċirkwiti finanzjarji u amministrattivi tal-Ġordan biex jiżguraw li l-proċeduri stabbiliti għall-ġestjoni tal-programm, inkluża l-MFA, jipprovdu garanziji adegwati. Il-valutazzjoni se tkopri oqsma bħalma huma t-tħejjija u l-eżekuzzjoni tal-baġit, il-kontroll finanzjarju pubbliku intern, l-awditjar intern u estern, l-akkwist pubbliku, il-ġestjoni tal-flus u d-dejn pubbliċi, kif ukoll l-indipendenza tal-bank ċentrali. Il-Valutazzjoni Operazzjonali mistennija titwettaq fl-ewwel kwart tal-2020. L-iżviluppi f’dan il-qasam se jkomplu jiġu mmonitorjati aktar mill-qrib mid-Delegazzjoni tal-UE f’Amman. Il-Kummissjoni qed tuża wkoll assistenza baġitarja biex tgħin lill-awtoritajiet Ġordanjani jtejbu s-sistemi tal-ġestjoni tal-finanzi pubbliċi tagħhom, u dawn l-isforzi qed jiġu appoġġjati ħafna minn donaturi oħrajn.

               Fl-aħħar, l-assistenza se tkun soġġetta għal proċeduri ta’ verifika, kontroll u awditjar taħt ir-responsabbiltà tal-Kummissjoni, inkluż tal-Uffiċċju Ewropew Kontra l-Frodi (OLAF), u tal-Qorti Ewropea tal-Awdituri kif previst fl-Artikolu 129 tar-Regolament Finanzjarju.

               3.STIMA TAL-IMPATT FINANZJARJU TAL-PROPOSTA/INIZJATTIVA

               3.1.Intestatura/i tal-qafas finanzjarju pluriennali u l-linja/i baġitarja/i tan-nefqa affettwati

               ·Linji baġitarji eżistenti

               Fl-ordni tal-intestaturi tal-qafas finanzjarju pluriennali u l-linji baġitarji.

                        Intestatura tal-qafas finanzjarju pluriennali

                        Linja Baġitarja

                        Type of
                        nefqa

                        Kontribuzzjoni

                        Numru

                        Diff/Mhux diff
                           15
                        .

                        minn pajjiżi tal-EFTA
                           16

                        minn pajjiżi kandidati
                           17

                        minn pajjiżi terzi

                        skont it-tifsira tal-Artikolu 21(2)(a), tar-Regolament Finanzjarju

                        4

                        01 03 02

                        Assistenza makrofinanzjarja

                        Diff.

                        LE

                        LE

                        LE

                        LE

                        4

                        01 03 06

                        Proviżjonament tal-Fond ta’ Garanzija

                        Mhux diff.

                        LE

                        LE

                        LE

                        LE

               01 03 06 – Skont il-proposta tal-Kummissjoni, il-Fond ta’ Garanzija għall-azzjonijiet esterni se jiġi fornut skont ir-Regolament tal-Fond
                  18
               , bl-użu tal-approprjazzjonijiet taħt il-linja baġitarja 01 03 06 (“Proviżjonament tal-Fond ta’ Garanzija”), b’rata ta’ 9% tal-obbligazzjonijiet pendenti totali. L-ammont ta' proviżjonament huwa kkalkolat fil-bidu tas-sena "n" bħala d-differenza bejn l-ammont fil-mira u l-assi netti tal-Fond fi tmiem is-sena “n-1”. Dan l-ammont ta' proviżjonament jiddaħħal fis-sena “n” fl-abbozz baġitarju “n+1” u jitħallas effettivament f'tranżazzjoni waħda fil-bidu tas-sena “n+1” mil-linja baġitarja “Proviżjonament tal-Fond ta’ Garanzija” (il-linja baġitarja 01 03 06). Bħala riżultat, 9 % tal-ammont effettivament żborżat se jiġi kkunsidrat fl-ammont fil-mira fi tmiem is-sena “n-1” għall-kalkolu tal-proviżjonament tal-Fond.

               N.B. Taħt il-QFP l-ġdid, se jkun hemm nomenklatura baġitarja ġdida, li għadha ma ġietx adottata. L-impatt baġitarju wara l-2020 għalhekk se jaqa’ fuq il-linji baġitarji suċċessuri.

               3.2.Impatt finanzjarju stmat tal-proposta fuq l-approprjazzjonijiet

               3.2.1.Sommarju tal-impatt stmat fuq l-approprjazzjonijiet operazzjonali

               –◻
                     Il-proposta/l-inizjattiva teħtieġ l-użu ta’ approprjazzjonijiet operazzjonali, kif spjegat hawn taħt:

               EUR miljuni (sa tliet pożizzonijiet deċimali)

                        Intestatura tal-qafas finanzjarju
                        pluriennali

                        4

                        L-UE bħala sieħba globali

                        DĠ: ECFIN

                        2019

                        2020

                        2021

                        2022

                        2023

                        TOTAL

                        • Approprjazzjonijiet operazzjonali
                           19

                        Linja baġitarja 01 03 06 Proviżjonament ta' Fond ta’ Garanzija

                        Impenji

                        (1)

                        27

                        18

                        45

                        Pagamenti

                        (2)

                        27

                        18

                        45

                        Linja baġitarja 01 03 02 Assistenza Makrofinanzjarja (valutazzjoni operazzjonali u evalwazzjoni ex-post)

                        Impenji

                        (3)

                        0,07

                        0,15

                        0,22

                        Pagamenti

                        (4)

                        0,07

                        0,15

                        0,22

                        Approprjazzjonijiet ta’ natura amministrattiva ffinanzjati mill-pakkett għall-programmi speċifiċi
                           20

                        Impenji = Pagamenti

                        (5)

                        -

                        TOTAL tal-approprjazzjonijiet
                        taħt l-INTESTATURA 4
                           tal-qafas finanzjarju pluriennali

                        Impenji

                        =1+3

                        0,07

                        27

                        18,15

                        45,22

                        Pagamenti

                        =2+4

                        0,07

                        27

                        18,15

                        45,22

                        Intestatura tal-qafas finanzjarju
                        pluriennali

                        5

                        ‘Nefqa amministrattiva’

               EUR miljuni (sa tliet pożizzonijiet deċimali)

                        2019

                        2020

                        2021

                        2022

                        2023

                        TOTAL

                        DĠ: ECFIN

                        •Riżorsi umani

                        0,030

                        0,064

                        0,038

                        0,002

                        0,023

                        0,157

                        • Nefqa amministrattiva oħra

                        0,010

                        0,020

                        0,010

                        0,040

                        TOTAL DĠ ECFIN

                        Approprjazzjonijiet

                        0,040

                        0,084

                        0,048

                        0,002

                        0,023

                        0,197

                        TOTAL tal-approprjazzjonijiet
                        taħt l-INTESTATURA 5
                           tal-qafas finanzjarju pluriennali

                        (Impenji totali = Pagamenti totali)

                        0,040

                        0,084

                        0,048

                        0,002

                        0,023

                        0,197

               EUR miljuni (sa tliet pożizzonijiet deċimali)

                        2019

                        2020

                        2021

                        2022

                        2023

                        TOTAL

                        TOTAL tal-approprjazzjonijiet
                        taħt l-INTESTATURI 1 sa 5
                           tal-qafas finanzjarju pluriennali

                        Impenji

                        0,040

                        0,154

                        0,048

                        27,002

                        18,173

                        45,417

                        Pagamenti

                        0,040

                        0,154

                        0,048

                        27,002

                        18,173

                        45,417

               3.2.2.Output stmat iffinanzjat b’approprjazzjonijiet operazzjonali

               Approprjazzjonijiet ta’ impenn f’miljuni ta' EUR (sa tliet pożizzonijiet deċimali)

                        Indika l-objettivi u r-riżultati

                        ⇩

                        Year
                        2019

                        Year
                        2020

                        Year
                        2021

                        Year
                        2022

                        Sena
                           2023

                        TOTAL

                        OUTPUTS

                        Tip
                           21

                        Kost medju

                        LE

                        Kost

                        LE

                        Kost

                        LE

                        Kost

                        LE

                        Kost

                        LE

                        Kost

                        Nru totali

                        Kost totali

                        OBJETTIV SPEĊIFIKU Nru 1
                           22
                        …

                        - Output

                        Valutazzjonijiet operazzjonali

                        1

                        0,070

                        1

                        0,070

                        - Output

                        Proviżjonament tal-Fond ta’ Garanzija

                        2

                        27

                        1

                        18

                        3

                        45

                        - Output

                        Evalwazzjoni ex post

                        1

                        0,150

                        1

                        0,150

                        Sottototal għall-objettiv speċifiku Nru 1

                        1

                        0,070

                        2

                        27

                        2

                        18,150

                        5

                        45,22

                        TOTALI

                        1

                        0,070

                        2

                        27

                        2

                        18,150

                        5

                        45,22

               3.2.3.Sommarju tal-impatt stmat fuq l-approprjazzjonijiet amministrattivi

               –◻
                     Il-proposta/l-inizjattiva teħtieġ l-użu ta’ approprjazzjonijiet ta’ natura amministrattiva, kif spjegat hawn taħt:

               EUR miljuni (sa tliet pożizzonijiet deċimali)

                        Year
                        2019

                        Year
                        2020

                        Year
                        2021

                        Year
                        2022

                        Sena
                            2023

                        TOTAL

                        HEADING 5
                        tal-qafas finanzjarju pluriennali

                        Riżorsi umani

                        0,030

                        0,064

                        0,038

                        0,002

                        0,023

                        0,157

                        Nefqa amministrattiva oħra

                        0,010

                        0,020

                        0,010

                        0,040

                        Subtotal HEADING 5
                        tal-qafas finanzjarju pluriennali

                        0,040

                        0,084

                        0,048

                        0,002

                        0,023

                        0,197

                        Outside HEADING 5
                           23

                        tal-qafas finanzjarju pluriennali

                        Riżorsi umani

                        Other expenditure
                        ta’ natura amministrattiva

                        Subtotal
                        barra mill-INTESTATURA 5
                        of the multiannual financial framework

                        TOTAL

                        0,040

                        0,084

                        0,048

                        0,002

                        0,023

                        0,197

               L-approprjazzjonijiet meħtieġa għar-riżorsi umani u għal nefqa oħra ta’ natura amministrattiva se jiġu koperti b’approprjazzjonijiet mid-DĠ li diġà jkunu assenjati għall-ġestjoni tal-azzjoni u/jew ikunu ġew ridistribwiti fid-DĠ, flimkien, jekk ikun hemm bżonn, ma’ kwalunkwe allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tad-diffikultajiet baġitarji.

               3.2.3.1.Stima tar-riżorsi umani meħtieġa

               –◻
                     Il-proposta/l-inizjattiva teħtieġ l-użu ta’ riżorsi umani, kif spjegat hawn taħt:

               Stima li trid tiġi espressa f’unitajiet ekwivalenti għall-full-time

                        ·

                        Sena
                        2019

                        Sena
                        2020

                        Sena 2021

                        Sena 2022

                        Sena 2023

                        •Pożizzjonijiet fil-pjan ta’ stabbiliment (uffiċjali u persunal temporanju)

                        XX 01 01 01 (Kwartieri ġenerali u Uffiċċji ta’ Rappreżentanza tal-Kummissjoni)

                        0,10

                        0,25

                        0,15

                        0,01

                        0,01

                        XX 01 01 02 (Delegazzjonijiet)

                        XX 01 05 01/11/21 (Riċerka indiretta)

                        10 01 05 01/11 (Riċerka diretta)

                        • Persunal estern (f’unità Ekwivalenti għall-Full time: FTE)
                           24

                        XX 01 02 01 (AC, END, INT mill-“pakkett globali”)

                        0,20

                        0,35

                        0,20

                        0,01

                        0,01

                        XX 01 02 02 (AC, AL, END, INT u JPD fid-delegazzjonijiet)

                        XX 01 04 ss
                           25

                        ·- fil-Kwartieri Ġenerali

                        ·

                        ·

                        ·- fid-Delegazzjonijiet

                        XX 01 05 02/12/22 (AC, END, INT - Riċerka indiretta)

                        10 01 05 02/12 (AC, END, INT - Riċerka diretta)

                        Linji baġitarji oħra (speċifika)

                        TOTAL

                        0,30

                        0,60

                        0,35

                        0,02

                        0,20

               XX huwa l-qasam ta’ politika jew it-titolu baġitarju kkonċernat.

               Ir-riżorsi umani meħtieġa se jiġu koperti minn persunal tad-DĠ li diġà jkun assenjat għall-ġestjoni tal-azzjoni u/jew ikun ġie ridistribwit fid-DĠ, u jekk ikun hemm bżonn, flimkien ma’ kwalunkwe allokazzjoni addizzjonali li tista’ tingħata lid-DĠ ta’ ġestjoni skont il-proċedura annwali ta’ allokazzjoni u fid-dawl tad-diffikultajiet baġitarji.

               Deskrizzjoni tal-kompiti li jridu jitwettqu:

                        Uffiċjali u persunal temporanju

                        Direttur Dir. D: Jissorvelja u jimmaniġġja l-operazzjoni, jikkoordina mal-Kunsill u l-Parlament għall-adozzjoni tad-Deċiżjoni u l-approvazzjoni tal-Memorandum ta’ Qbil (MtQ), jinnegozja l-MtQ mal-awtoritajiet tal-pajjiż benefiċjarju, janalizza r-rapporti, imexxi missjonijiet u jivvaluta l-progress fil-konformità mal-kundizzjonalità.

                        Kap tal-Unità/DKap tal-Unità Dir. D: Jassisti lid-Direttur fil-ġestjoni tal-operazzjoni, jikkoordina mal-Kunsill u mal-Parlament għall-adozzjoni tad-Deċiżjoni u l-approvazzjoni tal-MtQ, jinnegozja l-MtQ u (flimkien ma’ Dir. L) il-Ftehim tal-Faċilità tas-Self mal-awtoritajiet tal-pajjiż benefiċjarju, jirrevedi r-rapporti u jivvaluta l-progress fil-konformità mal-kondizzjonalità.

                        Ekonomisti, Settur MFA (Dir. D): Iħejju d-deċiżjoni u l-MtQ, jikkoordinaw mal-awtoritajiet u mal-IFIs, iwettqu missjonijiet ta’ analiżi, jippreparaw rapporti tal-persunal tal-Kummissjoni u proċeduri tal-Kummissjoni marbuta mal-ġestjoni tal-assistenza, jikkoordinaw ma’ esperti esterni għall-valutazzjoni operazzjonali u l-evalwazzjoni ex post.

                        Direttorat L (Unitajiet L1, L2 u L3 taħt is-superviżjoni tad-Direttur): Jipprepara l-Ftehim dwar Faċilità ta’ Self (LFA), jinnegozjah mal-awtoritajiet tal-pajjiż benefiċjarju u jieħu ħsieb li jiġi approvat mis-servizzi responsabbli tal-Kummissjoni u ffirmat miż-żewġ partijiet. Isegwi d-dħul fis-seħħ tal-LFA. Iħejji d-deċiżjoni(jiet) tal-Kummissjoni dwar it-tranżazzjoni(jiet) tas-self, isegwi l-preżentazzjoni tat-Talba/iet għal Fondi, jagħżel il-banek, iħejji u jeżegwixxi t-tranżazzjoni(jiet) ta’ finanzjament u jiżborża l-fondi lill-pajjiż benefiċjarju. Iwettaq attivitajiet ta’ back-office biex isegwi r-rimborż tas-self. Iħejji r-rapporti korrispondenti dwar dawn l-attivitajiet.

                        Persunal estern

               3.2.4.Kompatibbiltà mal-qafas finanzjarju pluriennali attwali

               Il-proposta/l-inizjattiva:

               –◻
                     tista’ tiġi ffinanzjata kompletament permezz ta’ riallokazzjoni fl-intestatura rilevanti tal-Qafas Finanzjarju Pluriennali (il-QFP).

               3.2.5.Kontribuzzjonijiet minn partijiet terzi

               Il-proposta/l-inizjattiva:

               –◻
                     ma tipprevedix kofinanzjament minn partijiet terzi

               3.3.Stima tal-impatt fuq id-dħul

               –◻
                     Il-proposta/l-inizjattiva mż għandha l-ebda impatt finanzjarju fuq id-dħul.

                     (1)

                        ĠU L 341, 18.12.2013, p. 4-9

                     (2)

                        ĠU L 352, 23.12.2016, p. 18–25.

                     (3)

                        ĠU L341, 18.12.2013, p. 4

                     (4)

                        Evalwazzjoni ex-post hija disponibbli fuq:
                  https://ec.europa.eu/info/evaluation-reports-economic-and-financial-affairs-policies-and-spending-activities/ex-post-evaluation-mfa-operations-jordan_mt

                     (5)

                        Taħt il-QFP li jmiss se jkun hemm nomenklatura baġitarja ġdida, li għadha ma ġietx adottata. Il-proviżjonament se jsir għalhekk mil-linja suċċessur rilevanti tal-01.0306.

                     (6)

                        Id-Deċizjoni Nru 2371/2016/UE tal-Parlament Ewropew u tal-Kunsill tal-14 ta' Diċembru 2016 li tipprovdi assistenza makrofinanzjarja lir-Renju Ħaxemita tal-Ġordan (ĠU L 352, 23.12.2016, p. 18-25).

                     (7)

                        Ir-Regolament (UE) Nru 182/2011 tal-Parlament Ewropew u tal-Kunsill tas-16 ta' Frar 2011 li jistabbilixxi r-regoli u l-prinċipji ġenerali dwar il-modalitajiet ta' kontroll mill-Istati Membri tal-eżerċizzju mill-Kummissjoni tas-setgħat ta' implimentazzjoni (ĠU L 55, 28.2.2011, p. 13).

                     (8)

                        Id-Deċiżjoni tal-Kunsill 2010/427/UE tas-26 ta' Lulju 2010 li tistabbilixxi l-organizzazzjoni u l-funzjonament tas-Servizz Ewropew għall-Azzjoni Esterna (ĠU L 201, 3.8.2010, p. 30).

                     (9)

                        Ir-Regolament tal-Kunsill (KE, EURATOM) Nru 480/2009 tal-25 ta' Mejju 2009 li jistabbilixxi Fond ta' Garanzija għall-azzjonijiet esterni (ĠU L 145, 10.6.2009, p. 10).

                     (10)

                        Ir-Regolament (UE, Euratom) Nru 1046/2018 tal-Parlament Ewropew u tal-Kunsill tat-18 ta’ Ottubru 2018 dwar ir-regoli finanzjarji applikabbli għall-baġit ġenerali tal-Unjoni Ewropea u li jħassar ir-Regolament (UE, Euratom) Nru 966/2012 (ĠU L 193, 30.07.2018, p. 1).

                     (11)

                        Ir-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni tal-interessi finanzjarji tal-Komunità Ewropea (ĠU L 312, 23.12.1995, p. 1).

                     (12)

                        Ir-Regolament tal-Kunsill (KE, Euratom) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolaritajiet oħra (ĠU L 292, 15.11.1996, p. 2).

                     (13)

                        Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU L 248, 18.9.2013, p. 1).

                     (14)

                        Dettalji tal-modi ta’ ġestjoni u referenzi għar-Regolament Finanzjarju jistgħu jinstabu fuq is-sit BudgWeb:
                  https://myintracomm.ec.europa.eu/budgweb/EN/man/budgmanag/Pages/budgmanag.aspx

                     (15)

                        Diff. = Approprjazzjonijiet differenzjati / Mhux diff. = Approprjazzjonijiet mhux differenzjati.

                     (16)

                        EFTA: Assoċjazzjoni Ewropea tal-Kummerċ Ħieles.

                     (17)

                        Pajjiżi kandidati u, fejn ikun applikabbli, pajjiżi potenzjalment kandidati mill-Punent tal-Balkani.

                     (18)

                        Ir-Regolament tal-Kunsill (KE, EURATOM) Nru 480/2009 tal-25 ta' Mejju 2009 li jistabbilixxi Fond ta' Garanzija għall-azzjonijiet esterni, ĠU L 145, 10.6.2009, p. 10.

                     (19)

                        Skont in-nomenklatura uffiċjali attwali tal-baġit. Mill-2021, l-impatt baġitarju se jaqa’ fuq il-linji suċċessuri fil-QFP li jmiss.

                     (20)

                        Assistenza teknika u/jew amministrattiva u nefqa b'sostenn għall-implimentazzjoni ta’ programmi u/jew ta’ azzjonijiet tal-UE (li qabel kienu l-linji “BA”), riċerka indiretta u riċerka diretta.

                     (21)

                        L-outputs huma prodotti u servizzi li jridu jiġu fornuti (pereż.: għadd ta’ skambji ta’ studenti ffinanzjati, għadd ta’ kilometri ta’ toroq mibnija, eċċ.).

                     (22)

                        Kif deskritt fil-punt 1.4.2. “Objettiv(i) speċifiku/ċi…”

                     (23)

                        Assistenza teknika u/jew amministrattiva u nefqa b'sostenn għall-implimentazzjoni ta’ programmi u/jew ta’ azzjonijiet tal-UE (li qabel kienu l-linji “BA”), riċerka indiretta u riċerka diretta.

                     (24)

                        AC = Persunal Kuntrattwali; AL = Persunal Lokali; END = Espert Nazzjonali Sekondat; INT = Persunal tal-aġenzija; JPD = Esperti Żgħażagħ fid-Delegazzjonijiet.

                     (25)

                        Sottolimitu massimu għall-persunal estern kopert mill-approprjazzjonijiet operazzjonali (li qabel kienu l-linji "BA").